Reforma zdravstva u Srbiji: Pozadinski diktat finansijskog kapitala - Biznis i Finansije\nHome\tTekstoviB&F Plus\tReforma zdravstva u Srbiji: Pozadinski diktat finansijskog kapitala\nby bifadmin 30. januara 2016.\nIako se pompezne “reforme” zdravstva u Srbiji redovno izjalovljuju, zbivanja u samom sektoru upućuju na to da se dubinske reforme odvijaju kontinuirano već duži period.\nNjihov rezultat je postepeno širenje prostora za ulazak privatnog kapitala, kao i najava njegovog subvencionisanja javnim novcem od zdravstvenih doprinosa. Posebna je ironija u celoj priči to što se reforme sprovode pod izgovorom borbe protiv korupcije u javnom zdravstvu čiji je primarni uzrok tolerisanje privatnih praksi doktora zaposlenih u državnim bolnicama.\nU Srbiji je za 2016. godinu ponovo najavljen početak reforme zdravstvenog sistema. U septembru prošle godine je na konferenciji imena Stalne konferencije gradova i opština (SKGO) u Beogradu formirana mreža za zdravlje čiji je cilj poboljšanje primarne zdravstvene zaštite, a Državni sekretar Ministarstva zdravlja Srbije, Berislav Vekić, izjavio je tom prilikom da će do 2016. biti završeno IT umrežavanje zdravstvenih ustanova u Srbiji i da će reforma moći da počne. Tom prilikom je dodao i da je u skladu sa Uredbom o racionalizaciji u državnom sektoru “prirodnim odlivom” otišlo 4.500 zaposlenih i da do marta 2016. godine treba da ode još njih 3.500.\nReforma zdravstvenog sistema u Srbiji se dugo i često najavljuje, ali do sada u stvarnosti nije bilo ozbiljnijih i većih konkretnih pomaka. Međutim, to što nema velike “Reforme” ne znači da nema promena u zdravstvu u Srbiji. Čitav zdravstveni sektor u Srbiji već godinama prolazi kroz promene koje su uslovljene procesom pridruživanja Evropskoj uniji, kao i konkretnim klasnim interesima i “kretanjima na tržištu”, odnosno ukrupnjavanjem kapitala u ovom sektoru i rastom njegove moći.\nPrva velika promena od koje je sve počelo bilo je uvođenje privatne zdravstvene prakse početkom devedesetih godina kada nastaju prve privatne ordinacije od kojih su neke tokom 25 godina izrasle u privatne poliklinike i domove zdravlja koji zapošljavaju desetine, pa i stotine lekara, medicinskih sestara i drugog osoblja.\nPrivatni interesi lekara\nMnogi smatraju da uzroke katastrofalnog stanja u kome se nalazi celokupni zdravstveni sistem u Srbiji treba tražiti ne samo u činjenici da je tokom devedesetih sistem zdravstvene zaštite bio zanemaren i postepeno urušen, ili u korupciji na najvišem nivou prilikom ulaganja u zdravstvo i kupovine opreme, već i u konkretnim materijalnim interesima veoma velikog broja lekara koji su istovremeno deo javnog i privatnog sektora. Jedan od uzroka redova, čekanja, neefikasnosti sistema i otpora koji se javljaju unutar institucija je činjenica da zahvaljujući nezadovoljstvu pacijenata u javnom zdravstvu veliki broj medicinskih radnika, pre svega lekara specijalista, koji istovremeno rade i u privatnom sektoru zarađuje dodatni novac. Koliko god lekari bili etični ili posvećeni svom pozivu, nemoguće je zanemariti uticaj ovih objektivnuh materijalnih interesa na dinamiku promena unutar zdravstva u Srbiji.\nU međuvremenu je u javnom sektoru postala ustaljena praksa da mnogi lekari šalju pacijente u svoje privatne prakse na određena snimanja i analize za koje se u državnim ustanovama čeka i po više meseci. Iako lekarima nije dozvoljeno da budu vlasnici privatne prakse ukoliko su zaposleni u javnom zdravstvu, mnogi se snalaze tako što otvaraju privatne ordinacije uz pomoć davno penzionisanih kolega na koje se formalno vode firme. Umesto čokolada i kafe nakon operacija, ozbiljnije oboleli pacijenti lekarima nose koverte sa stotinama evra kako bi brže stigli na red za operaciju ili kako bi imali više šanse da prežive operaciju i postoperativni period u bolnici.\nPrva Nacionalna strategija za borbu protiv korupcije u Republici Srbiji usvojena je 2005. godine, a Akcioni plan 2006. godine. Osam godina kasnije, u uvodu Nacionalne stretegije za borbu protiv korupcije u Republici Srbiji za period od 2013. do 2018. godine navodi se da je nekonzistentna sadržina Strategije iz 2005. godine i Akcionog plana iz 2006. godine, uzrokovala nedoumice u pogledu toga koje je aktivnosti potrebno sprovesti i u čijoj su one nadležnosti. U istom dokumentu zaključeno je da iz Izveštaja Agencije za borbu protiv korupcije o oblicima, uzrocima i rizicima korupcije u sistemu zdravstva, iz 2012. godine, proizlazi da polje rizika na korupciju predstavljaju javne nabavke, dopunski rad lekara, trošenje sredstava (iz budžeta ili donacija), primanje poklona, sukob interesa, liste čekanja, pružanje vanstandardnih usluga, odnos između farmaceutskih kuća i lekara, prijem u radni odnos zdravstvenih radnika i saradnika.\nŠto se tiče konkretnih rešenja, ilustrativan primer je intervju iz 2007. za dnevni list Danas u kome, na pitanje novinarke da li se to što u Srbiji ima veliki broj nezaposlenih lekara može oceniti kao poraz države, tadašnji ministar zdravlja, Tomica Milosavljević, izjavljuje da u Srbiji ima oko 1.500 nezaposlenih lekara i objašnjava da nije sve tako crno rečima: “Evropska unija je naša porodica kroz koju godinu, i u njoj, globalno gledano, postoji manjak i lekara i medicinskih sestara.”\nKrajem 2008. godine usvojen je novi pravilnik o radu lekara u kome je “tezgarenje” regulisano tako da privatni poslodavac, ukoliko želi konsultanta iz državne ustanove, mora da plati ne samo dopunski rad, nego i jedan deo radnog vremena tog lekara. Ministar Milosavljević je tada, na pitanje novinara kako lekari mogu da raspodele radno vreme, izjavio: “Lekari će moći da rade privatno, ali uz uslov da puno radno vreme podele između državne i privatne ustanove. Najpoželjnije je da lekar, recimo, od pet radnih dana, četiri dana radi u državnoj ustanovi, a jedan dan u privatnoj, pod uslovom da taj radni dan bude 20 odsto radnog vremena. To automatski znači da će privatni poslodavac plaćati lekaru doprinose i platu za taj dan”, uz objašenjenje da će se tako otvoriti nova radna mesta “Ako bi, recimo, pet lekara 20 odsto radnog vremena radili u privatnoj ustanovi, onda je tako u državnoj ustanovi oslobođeno jedno radno mesto. Tako bi na 5.000 ljudi bilo 1.000 novih radnih mesta. To je odlično, pogotovo što u 2009., 2010. i 2011. godini skoro da neće biti novih radnih mesta u zdravstvu.”\nMnoga očigledno neadekvatna “rešenja” za probleme u zdravstvu implementirana su bez entuzijazma i od njih se brzo odustajalo. Početkom 2010-tih javni i privatni zdravstveni sektor u velikoj meri se preklapaju, a u privatnom sektoru nastaje sve više privatnih praksi i manjih medicinskih ustanova. Ovo se bitno menja krajem 2012. godine kada na scenu stupa privatni investicioni fond Blu si kapital (Blue sea capital) iz Holandije koji u novembru preuzima polikliniku “Dr Ristić”, a koja je sa preko 170.000 pacijenata godišnje u tom trenutku najveća privatna poliklinika u Srbiji.\nNaredne 2013. godine Blu si kapital preuzima još dve privatne zdravstvene ustanove – privatnu ginekološku bolnicu Jevremova i privatni dom zdravlja Jedro koji preuzima od kompanije Delta Generali osiguranje. Ovakva “konsolidacija tržišta” privatnog zdravstva u Srbiji nije ništa čudno ili neočekivano, u većini zemalja u okruženju uveliko postoje lanci privatnih zdravstvenih ustanova. Blu si kapital zatim krajem 2013. objedinjuje ove zdravstvene ustanove u “privatnu zdravstvenu platformu MediGroup” kojoj 2014. godine pridodaje i oftamološku kliniku Miloš Klinika.\nVrlo brzo se u javnosti postavilo pitanje kolika je vrednost ulaganja Blu si kapital fonda prilikom preuzimanja ove tri ustanove u Beogradu, ali su novinari umesto odgovora dobili objašnjenje da po ugovorima nije predviđeno objavljivanje ovih podataka.\nVeć tada se u javnosti mogu čuti zabrinuti glasovi koji su ukazivali na problem netrasparentnosti prilikom preuzimanja najvećih privatnih zdravstvenih ustanova u Srbiji od strane Blu si kapitala. Tako je Miroslav Petrović iz udruženja Pravo na zdravlje za dnevni list Alo izjavio: “Sve što se tiče života i zdravlja građana Srbije mora biti jasno i transparentno. Pogotovo kada se radi na izjednačavanju privatne i državne prakse, mi moramo da znamo ko su vlasnici bolnica u kojima se lečimo.”\nAntikorupcija kao priprema terena za privatizaciju\nU proteklih deset godina je bilo više kampanja protiv korupcije u zdravstvu, od kojih je najpoznatija vođena pod sloganom “Ne primam mito, radim za platu”, vođena od strane organizacije “Srbija u pokretu” i podržana od strane fondacije USAID koja je istovremeno zagovornik javno-privatnih partnerstava u zdravstvu. Ovakve kampanje kao jedan od latentnih ciljeva imaju ideološko pripremanje terena za dalje demontiranje sistema javnog zdravstva u korist privatnog zdravstva u ekspanziji. U međuvremenu, kada se govori o reformi zdravstva ključno pitanje koje se iznova eksplicitno postavlja u medijima je – “Kada ćemo sa zdravstvenom knjižicom moći kod privatnog lekara?”\nOvo pitanje jasno pokazuje u kom pravcu se kreću namere onih koji u čitavoj priči oko reforme zdravstva lobiraju za interese privatnog kapitala. Ministar zdravlja, Zlatibor Lončar, govoreći o predstojećoj reformi najavio je da će građani “uskoro svog lekara opšte medicine, pedijatra i ginekologa moći da izaberu o trošku zdravstvenog osiguranja i u privatnom sektoru”, što su mnogi dočekali sa odobravanjem i pohvalama.\nKrajnji ishod čitave igre je zdravstveni sistem u kome će, zahvaljujući “javno-privatnim partnerstvima”, korisnici obaveznog zdravstvenog osiguranja moći da sa zdravstvenom knjižicom idu u privatne zdravstvene ustanove. Na taj način će se novac iz budžeta Republičkog fonda za zdravstveno osiguranje, koji iznosi oko 1,5 milijarde evra godišnje, u koji svi zaposleni i penzioneri u Srbiji izdvajaju za zdravstveno osiguranje, odlivati iz javnog u privatni sektor umesto da bude iskorišćen za obnovu sistema javnog zdravstva. To su finansijski interesi koji iza kulisa vuku konce reforme i u čijem se interesu menja zdravstveni sistem Srbije.\nProduktna berza: Opšti pad cena svih najvažnijih ratarskih kultura\nDžejms Lavlok: Do 2040. će veći deo Evrope imati klimu poput saharske


CG: Kolone automobila krenule ka Podgorici | Starmo\nNaslovnica Region CG: Kolone automobila krenule ka Podgorici\nCG: Kolone automobila krenule ka Podgorici\nPodgorica — Kolone automobila iz nekoliko gradova, sa crnogorskim zastavama, krenule su ka Podgorici.\nGrađani iz cijele Crne Gore dolaze u Podgoricu kako bi pristustvovali večerašnjem patriotskom i građanskom skupu koji će u 19 sati biti održan na Trgu nezavisnosti.\nGrupa crnogorskih patriotskih organizacija pozvala je građane na skup navodeći da je ovih dana u Crnoj Gori najjeftinija riječ sloboda, prenosi CdM.\n“Sloboda koja nas je vratila u devedesete, sloboda u izlivima nacionalne i vjerske mržnje, sloboda prijetnji onima što ne koračaju u pravovjernome stroju! Sloboda u kojoj su postali meta za odstrijel oni što vijore zastavu Crne Gore”, kazali su danas u saopštenju, prenosi Patria.


Dačić: Frapantno je ćutanje Brisela oko Zajednice srpskih opština\nVesti Autor:FoNet25. sep. 202010:11 > 10:22\nGrenel: Oba lidera su rekla – meni je to u redu, da ga zovemo "Trampovo jezero"\nLajčak: Nastavak dijaloga 28. septembra, bez teme Zajednice srpskih opština\nOn je, gostujući na TV Prva, rekao da „niko više ne spominje ZSO“ i upitao da li to znači da uskoro niko neće spominjati ni sporazum iz Vašingtona.\nDačić je rekao da „nije nelogično“ što nije bio na potpisivanju tog sporazuma, jer se „dugo godina nije bavio time“, kao i da su njegova i Vučićeva agenda „različite“.\nOn je rekao i da je pitao delegaciju SAD, koja je ove sedmice posetila Beograd i Prištinu, da li su se „lepo proveli“ u Prištini gledajući spomenike Bilu Klintonu i Bulevar Džoa Bajdena, na šta su se oni, istakao je Dačić, „smejali“.\nOn je rekao i da Evropska unija „ili neće ili ne može da ima ulog gvozdene pesnice“ i da on misli da neće, poručivši da EU pre nego što počne da „deli lekcije“ mora da se osvrne na to kako je moguće da nije realizovano „ono što su oni garantovali“, pomenuvši stavku o ZSO Briselskog sporazuma.\nHoću da igram Ligu šampiona, a ne drugu ligu\nUpitan za mišljenje o formiranju nove Vlade Crne Gore, Dačić je rekao da ne poznaje Zdravka Krivokapića i naglasio da se Srbija nije mešala u izborni proces u toj zemlji, i da nije ni navijala ni poručivala nikome za koga da glasa.\nDačić je rekao da ima osećaj da u Crnoj Gori „napadaju Srbiju, Vučića i njega“ i da neki funkcioneri pobednici naročito pokušavaju „da dokažu da to nije Srbija, a to je nepotrebno, to su loše izjave“.\nUpitan da komentariše vesti sa naslovnih strana dnevnih novina da Nebojša Stefanović više neće bti ministar policije, nego odbrane ili ministar spoljnih poslova, Dačić je rekao da se „najverovatnije sigurno neće desiti ono što se pojavi na naslovnicama“.\nDačić je rekao i da Ministarstvo spoljnih poslova smatra da je učešće Srbije u mirovnim misijama „plus i nema veze sa vojnom neutralnošću Srbije“.\nUpitan da li bi voleo da bude i u novoj Vladi, Dačić je rekao da „hoće da igra u Ligi šampiona“, dodavši da „neće valjda da ide u drugu ligu“.\nBriselski sporazumIvica DačićKosovoRičard GrenelSADzajednica srpskih opština


Dan online - Hronika: Osumnjičen za bombaški napad - 2019-12-13\nHronika UHAPŠEN IVAN MALIŠIĆ\nBombaški napadi počinjeni na Koniku Osumnjičen za bombaški napad\nPodgoričanin Ivan Mališić (23) uhapšen je zbog sumnje da je u dva navrata aktivirao bombu ispred kuće sugrađanina Harisa Toskića. Na teret su mu stavljena po dva krivična djela izazivanje opšte opasnosti i nedozvoljeno držanje oružja i eksplozivnih materija.\n– I.M. je, sumnja se, 6. novembra 2018. godine, u podgoričkom naselju Konik, aktivirao ručnu bombu u dvorištu kuće u vlasništvu H.T., pri čemu je nastala materijalna šteta na kući i vozilu koje je bilo parkirano u tom dvorištu. Osim toga, ovo lice se sumnjiči da je 7. februara 2019. godine aktiviralo ručnu bombu u dvorištu iste kuće, kojom prilikom je nastala materijalna šteta na kući i dva vozila parkirana u dvorištu.\nOn će uz krivičnu prijavu biti priveden nadležnom tužiocu – saopšteno je iz Uprave policije.


Danas je Duhovski ponedeljak, veliko crveno slovo: Evo šta danas nikako ne valja raditi – Volim Podgoricu\nHome / ŽIVOT + / Duhovnost / Danas je Duhovski ponedeljak, veliko crveno slovo: Evo šta danas nikako ne valja raditi\nDanas je Duhovski ponedeljak, veliko crveno slovo: Evo šta danas nikako ne valja raditi\nPravoslavna crkva i njeni vjernici obeležavaju Duhovski ponedeljak.\nJuče je bio jedan od najvećih praznika u Pravoslavnoj crkvi, Sveta trojica ili Duhovi, koji se obilježava 50. dan posle Uskrsa i deseti dan posle Spasovdana.\nDuhovi predstavljaju i “rođendan” Hrišćanske crkve, a nazivaju se još i Trojice, Trojičin dan, Silazak svetog duha na apostole. Po značaju to je treći praznik, posle Uskrsa i Božića, i kao oni, takođe se slavi tri dana.\nPraznovanje se nastavlja cijele sedmice, ne posti se i to je takozvana trapava nedelja. Tako je danas Duhovski ponedeljak, a sutra se obilježava Duhovski utorak.\nPrema narodnim vjerovanjima, tokom tri dana Duhova se ne prave slavlja, kao što su svadbe, krštenja i tome slično.\nU pojedinim dijelovima se veruje da u vodi vladaju neke zle sile, pa da se tokom ova tri dana nikako ne treba kupati u rijekama.\nTri dana je crveno slovo, tako da se ni danas, ni sutra, tako da nikako ne treba obavljati teže fizičke poslove, kao ni šivenje i slične “ženske” poslove.\nNa drugi dan Duhova nipošto ništa u kući ne sme da se obavlja od težih poslova, niti sa iglom, jer se ovakvo ponašanje smatra nepoštovanjem apostola i svetaca i ne obraćanjem pažnje na njihove riječi Foto: Tanjug/Aleksandar Ćirić\nNa drugi dan Duhova nipošto ništa u kući ne sme da se obavlja od težih poslova, niti sa iglom, jer se ovakvo ponašanje smatra nepoštovanjem apostola i svetaca i ne obraćanjem pažnje na njihove riječi.\nDuhovski ponedeljak je prvi dan posle Duhova i u mnogim evropskim i ostalim zemljama se praznuje kao neradan dan: u Austriji, Barbadosu, Belgiji, Grčkoj, Gibraltaru, Danskoj, Islandu, Kipru, Luksemburgu, Mađarskoj, Njemačkoj, Norveškoj, Rumuniji, Francuskoj, Holandiji i Švajcarskoj.\nPrevious Poreska Uprava donijela 750 rješenja o ukidanju reprograma poreskog duga\nNext ĐUKANOVIĆ: Ne može se manipilacijama i falsifikatima graditi javni ugled


Alstom – simbol francuskih problema | Politika | DW | 30.04.2014\nSimens i američka kompanija GE nastoje da preuzmu francuski Alstom. Francuski predsednik je čitavu priču podigao na najviši politički nivo. Istovremeno ona je primer za mnogobrojne probleme u toj zemlji.\nŠef kompanije Alstom, Patrik Kron i šef američkog Dženeral elektrika (GE), Džefri Imelt već su skoro bili postigli dogovor: GE jedna od vodećih svetskih kompanija u sferi tehnologije, trebalo je da preuzme francusku kompaniju za skoro deset milijardi evra. Međutim, kompanije su račun napravile bez političara.\n„Odbijamo da se taj nacionalni simbol proda iza leđa akcionara, zaposlenih i francuske vlade. Privredni i industrijski interesi Francuske će se braniti“, saopštio je francuski ministar privrede Arno Monteburg na Tviteru.\nAlstom u Francuskoj važi za strateški važnu kompaniju, jer je aktivna u energetskom sektoru, posebno zato što pravi turbine za brojne nuklearne elektrane u zemlji. Ali i više od toga: slučaj Alstom je „nažalost još jedan znak da je Francuska skrenula s puta“, smatra Žan-Fransoa Kope, predsednik opozicione desničarske Unije za narodni pokret (UMP).\n„Ne dozvolite da se ponove greške iz prošlosti“, napisao je na Tviteru socijalista, bivši ministar Žan-Pjer Ševenman. Kao primere je naveo Pechiney, Arcelor-Mittal, Lafarge, sve industrijske kompanije, koje je progutala konkurencija iz inostranstva.\nPrimeri pokazuju da Francuskoj preti opasnost od gubljenja industrijske baze. Statistička služba Evropske unije, Eurostat, izračunala je da udeo industrije u francuskoj privredi iznosi 12,8 procenata, što je duplo manje nego u Nemačkoj i znatno manje nego u Španiji ili Italiji.\nPre deset godina, tadašnja konzervativna vlada Alstom je spasila poreskim novcem i time sprečila da kompaniju preuzme nemački Simens. Sada bi upravo preuzimanje od strane Simensa trebalo da bude rešenje problema. Nemačka kompanija zauzvrat bi trebalo posao sa železničkim saobraćajem da prepusti Alstomu. Francuska kompanija do sada je sa svojim brzim vozovima mogla da konkuriše Simensovim ICE vozovima.\nPrednost za Simens\nDženeral elektrik (GE) i Simens u industrijskom poslovanje ostvaruju zaradu od oko 75 milijardi evra, dok Alstom beleži oko 20 milijardi evra. „Veliki deo posla Alstom obavlja sa francuskim mušterijama, kao što su francuska železnica SNCF ili snabdevač energijom Gaz de France. A te mušterije proteklih godina nisu mnogo kupovale“, kaže Tomaž Mihalski, profesor na Višoj školi za ekonomiju HEC u Parizu.\nIzgleda kao da francuska vlada više naginje ponudi Simensa nego američkog GE. „Postoji još uvek taj refleks, da bi firme morale da ostanu francuske, ali vlada zna da je jako zadužena i da nema previše finansijskog manevarskog prostora“, ocenjuje profesor Mihalski za Dojče vele.\nMihalski smatra da promena razmišljanja ne bazira isključivo na nedostatku sredstava. Kada je 2012. godine kompanija za proizvodnju i trgovinu čelikom ArcelorMittal ugasila svoje visoke peći u Loreni, političari su negodovali, ali intervencije nije bilo. Vlada nije reagovala ni u aprilu ove godine, kada je drugi najveći svetski proizvođač građevinskog materijala Lafarge, nakon fuzije sa švajcarskom kompanijom Holcim, premestila centralu u Švajcarsku.\nVlasti nastoje da izbegnu da se ponovi slučaj čuvene industrijske kompanije Pechiney. Bivšeg četvrtog svetskog proizvođača aluminijuma, 2003. godine je preuzela kanadska Alcan-grupa. „Alcan je potom raskomadao Pechiney, pojedine delove prodao, druge zatvorio i otpustio ljude“, podseća ekonomski stručnjak Mihalski.\nOčuvanje radnih mesta i poreskih prihoda potpuno podrediti interesima akcionara, za Francuze je bio pravi šok, jer to nije u skladu sa njihovom privrednom kulturom. „Francuzi zato daju prednost alijansi sa nemačkim firmama. Njihov način razmišljanja im je bliži od anglosaksonskog“, smatra Mihalski.\nPrema mišljenju francuskog ministra privrede, sa ponudom Simensa bi mogla da nastanu dva evropska šampiona. Monteburg situaciju poredi sa stvaranjem evropskog proizvođača aviona Erbasa, kao konkurenta američkom Boingu.\nNemački ministar privrede Zigmar Gabrijel smatra da je ideja izrazito šarmantna. Povezivanjem Simensa i Alstoma otvaraju se velike mogućnosti za obe zemlje, saopštio je njegov portparol.\nAutori: Andreas Beker / Boris Rabrenović\nKljučne reči Alstom, Simens, GE, Francuska, industrija, Nemačka\nTrajni link https://p.dw.com/p/1Br7Z\nOproštaj od motora s unutrašnjim sagorevanjem 19.08.2021\nNemački proizvođači auto-delova trpe velike posledice zbog korona-krize. Zato zahtevaju veću podršku vlasti. Oproštaj od klasičnih motora s unutrašnjim sagorevanjem skupo će da ih košta.


Poslovanje javnih preduzeća i ustanova čiji rad se finasira novcem poreskih obveznika, po oceni Dragana Brajovića predsednika Gradskog odbora DS, predstavljaju najbolju ilustraciju odgovornosti i uspešnog rada lokalne vlasti. Kao ističe prvi čovek čačanskih demokrata o odnosu lokalne vlasti prema novcu poreskih obveznika jasno govori izveštaj gradskog pravobranioca koji za temu ima način na koji je investitoru dodeljena lokacija za izgradnju ritajl centra u Aveniji 2.\n- Iz ovog izveštaja jasno se vidi da se direktor JP Gradac koji je imenovan na predlog SNS ponaša kao da se nalazi na čelu privatnog, a ne javnog preduzeća koje je najveći korisnik budžetskih sredstava. Osim što se iz izveštaja jasno vidi da je direktor ignorisao zakonske propise, Gradsko veće i Skupštinu grada on se još, kako se može pročitati u materijalu za sednicu Skupštine grada, hvali kako ovo nije prvi put i da se na sličan način, kada je reč o subvencionisanju zapošljavanja, radilo i u nekim ranijim slučajevima. Ovakav stav samo je još jedna u nizu potvrda samovolje, osionosti i krajnje neodgovornosti gradske vladajuće koalicije. Da apsurd bude veći najveći korisnik budžetskih sredstava već nekoliko godina unazad nema nikakvih investicija a novac poreskih obveznika se troši na plate i tekuće održavanje, što nedvosmisleno ukazuje da je JP Gradac u velikim problemima. Sve ovo predstavlja potvrdu ispravnosti našeg svojevremenog predloga da se osnuje Direkcija za građevinsko zemljište koja bi objedinila sve komunalne delatnosti u gradu – tvrdi Brajović.\nPrema oceni čačnskih demokrata neshvatljivo je da JP Gradac i njegov direktor poveravaju investiciju vrednu nekoliko miliona evra preduzeću koje nema nijednog zaposlenog.\n- Kako drugačije nego kao svojevrsan apsurd tumačiti obećanje da će neko ko nema nijednog zaposlenog zaposliti 50 radnika. Na drugoj strani postavlja se pitanje kako će grad nadoknaditi štetu ukoliko investitor ne ispuni potpisani ugovor, odnosno ko je Gradcu dozvolio da u vreme kada je stala prodaja svih vrsta nekretnina prihvati kao garanciju krajnje diskutabilnu hipoteku umesto da traži bankarsku garanciju – pita Brajović.\nKoliko god da odgovornost za nepravilnosti na koje ukazuje izveštaj javnog pravobranioca snosi direkto JP Gradac, još veću odgovornost, kako ističe predsednik GrODS, snosi vladajuća koalicija koja ga je imenovala, uprkos blagovremenim upozorenjima čačanske opozicije.\n- Sve ovo nedvosmisleno ukazuje na odgovornost, pre svih SNS i lokalnog poverenika ove stranke koji je prilikom rasprave o imenovanju direktora JP Gradac lično garantovao za aktuelnog direktora, hvaleći njegovu stručnost i sposobnosti – zaključuje predsednik čačanskih demokrata.\nNovi udar na standard gradjana\n- Predlogom odluke o utvrđivanju poreskih zona predviđeno je pet zona što je mnogo bolje rešenje od prethodnog, s obzirom na to da je apsurdno da nekom ko živi u prigradskom naselju porez obračunava kao da stanuje u najužem centru grada. Ovaj predlog, koji će DS podržati, ujedno ilustruje neozbiljnost i neodgovornost lokalne vlasti, budući da su predstavnici lokalne poreske administracije i vladajuće koalicije svojevremeno tvrdili da je tako nešto nemoguće. Međutim, odlukom o promeni poreskih stopa, koje u delu koji se odnose na privredu idu do zakonom propisanog maksimuma, gradska vlast je jednu dobru odluku obesmislila, što DS ocenjuje kao bacanje prašine u oči građanima i privredi. Ovom odlukom poresko opterećenje je povećano za 33,33 procenta u odnosu na prethodnu godinu. U isti položaj dovedeni su i građani kojima će se usvajanjem ovakve odluke poreske obaveze povećati za 45,5 procenata, odnosno onaj kome je porez na imovinu iznosio 10.000 dinara na godišnjem nivou, ubuduće će plaćati 14.500 dinara. Ako se u obzir uzme činjenica da će u 2015. godini, na jednoj strani biti smanjene penzije i plate u javnom sektoru, a na drugoj povećan porez, onda je jasno kakav je to udar na životni standard građana. Motiv za ovo je nesumnjivo smanjenje sredstava koja se iz republike vraćaju u lokalni dudžet, a što lokalna vlast pokušava da amortizuje povećanjem poreza – upozorava Vučetić.\nDemokratska stranka je podnela četiri amandmana na ovaj predlog, od kojih su dva koja su čisto tehničke prirode usvojena, dok za amandman kojim je predloženo smanjenje poreskih stopa za privredu, nisu glasali predstavnici vladajuće koalicije, što je po oceni Dragana Brajovića i Dragana Vučetića, jasna ilustracija odnosa lokalne vlasti prema privredi. Drugi amandman koji se odnosi na smanjenje poreskih stopa za građane prihvatio je Savet za budžet i finansije.\n- Ovim amandmanom je predloženo smanjenje poreza onim građanima koji imaju najnižu vrednost poreske imovine, a da se ta sredstva nadomeste povećanjem poreske stope najbogatijim. Mada je Savet prihvatio amandman očekujemo da će vladajuća koalicija nastojati da on ne bude prihvaćen, na šta indirektno ukazuje podatak da za njega nisu glasala dva člana Saveta koja pripadaju Novoj Srbiji i SNS – najavljuje Vučetić.\n- Odsustvo reakcije privrede izaziva sumnju da oni privrednici koji tapšu po ramenima i hvale lokalnu vlast, nisu pogodjeni povećanjem poreza iz prostog razloga jer ga ne plaćaju, a što je na drugoj strani direktna posledica činjenice da u našem gradu nije uspostavljen mehanizam kontrole naplate potraživanja od privrednih subjekata, što je i najznačajnija funkcija Uprave za lokalnu poresku administraciju – objašnjava Vučetić.\nNakon izbora u martu ove godine i činjenice da iste stranke i pojedinci personifikuju takvu vlast već tri godine, postavlja se pitanje smislenosti izbora narodnih poslanika iz Čačka i rezultata njihovog rada. Tome u prilog ide i činjenica da su dvoje ministara u sadašnjoj Vladi Republike Srbije iz Čačka a da za svoj grad apsolutno ništa nisu uradili. Od obećanja u predizbornoj kampanji da će se pokrenuti privreda u Čačku, da će se insistirati na dovođenju investitora i otvaranju novih radnih mesta, da će se unaprediti i zaštiti poljoprivredna proizvodnja i drugih obećanja ostala je samo ideja kako zadovoljiti lične i stranačke ambicije.\nU sadašnjem sazivu Narodne skupštine Republike Srbije grad Čačak je zastupljen sa pet poslanika koji su deo vladajuće koalicije. Takođe, u izvršnoj vlasti kao deo Vlade Republike Srbije, Čačak predstavljaju dva ministra. Od onog koji već 20 godina na najgori mogući način simbolizuje naš grad i zbog koga je Čačak danas u kategoriji najnerazvijenijih gradova i opština u našoj zemlji do ministarke čiji je resor poljoprivrede za našu sredinu strateški gotovo najvažniji.\nOčigledna je namera stranaka republičke vlasti da sve ono što nisu uspele devedesetih godina da unište hiperinflacijama, sankcijama i ratovima učine danas merama koji će Srbiju dovesti na nivo ekonomskog kraha i bankrota, lamentirajući nad sopstvenom sudbinom kako im je opet neko drugi kriv i kako je to jedini scenario koji u perspektivi u Srbiji može omogućiti ekonomski oporavak. Rezultati rada Vlade, nakon tri godine, su svima jasne. Najteži teret “reformi” donošenjem protivustavnog Zakona kojim su smanjene plate i penzije izneće najsiromašniji, celokupna ušteda koja se planira od smanjenja plata i penzija manja je od iznosa gubitka koji je samo Narodna banka Srbije izgubila u ovoj godini ili od duga nekoliko tajkuna koji duguju za porez. Sa druge strane, Vlada povećava svoje troškove, povećava subvencije javnim preduzećima, deficit je daleko veći od planiranog.\nAkcija "Ko plaća ?"\n– Posle povećanja PDV-a sa osam na 10 procenata za najosnovnije životne namirnice, umanjenja neto zarada zaposlenim u javnomsektoru, koji pojma nemaju gde je taj novac završio, ova vlast koja je najavljivala reforme, oporavak privrede i izlazak iz ekonomske krize ovim zakonom nastavlja sa bezočnom pljačkom građana Srbije. Da apsurd bude veći uprkos ovom zakonu koji će se direktno odraziti na životni standard velikog dela građana Srbije, očekuje se državni deficit od 400 miliona evra, za čiju sanaciju aktuelna vlast nema ama baš nikakvu ideju. Kada se to uzme u obzir onda je jedini mogući potez, koji predviđa DS, ponovno povećanje PDV-a. Cilj DS je da građani Srbije žive bolje i zbog toga ova akcija čiji početak su tačno u 12 sati obeležili svi odbori naše stranke u Srbiji, najavio je Brajović.\nMedijska blokada kojom je vladajuća koalicija onemogućila da se čuje drugačije mišljenje od onog koje zastupa Aleksandar Vučić zadirektnu posledicu ima pokretanje akcije „Ko plaća?“\n– Kada je glasalaza SNS većina građana je očekivalareforme, oporavak privrede, otvaranje novih radnih mesta i rast životnog standarda. Umesto reformi SNS je građanima nametnuo pogubnu politiku štednje koja nije niti može da da bilo kakve pozitivne rezultate. Od kada je došla na vlast SNS optužuje DS za urušavanje srpske privrede i ekonomije jer je u periodu od 2008. do 2012. Godine povećala plate i penzije za 72 odsto. Na osnovu ovakvih tvrdnji sam po sebi se nameće zaključak da SNS smatra da 1,1milion penzionera treba da prima penziju od 15, 16, ili 17 hiljada dinara. DS jeste za štednju ali upozorava da smanjenje plata i penzija podrazumeva ja smanjenje potrošnje, a samim tim i proizvodnje pa će efekti ovakvog načina štednje biti, kao što je to bio slučaj sa povećanjem PDV, biti negativni. Umesto da se uštede realizuju u javnim preduzećima i ustanovama poput, Narodne banke Srbije koja je ostvarila oko 400 miliona evra gubitka, a na čija čela su zaseli funkcioneri SNS koji svoj nerad primaju enormno visoke plate, vlast teret štednje prenosi na ionako osiromašene građane, upozorava Jovan Marković.\nEfekti ekonomske politike Vlade Srbije, kako je objasnio DraganVučetić, najbolje se ogledaju na lokalnim budžetima.\n- Za devet meseci prihod gradskog budžeta je u odnosu na prethodnu godinu manji za 340 miliona dinara, što je posledica neodgovornog odnosa Republike prema Gradu Čačku. Kada je reč o porezu na zarad e tu je ostvareno 100 miliona dinara manje nego prošle godine. Kada se tome doda i ovaj novi zakon očekujem da će u idućoj godini gradska kasa biti siromašnija za čitavu milijardu dinara. Istovremeno u odnosu na 2011. Godinu za 150 miliona dinara je manji prihod i od PDV-a. To su rezultati ekonomske politike aktuelneVladeSrbije. Kada nekome uskratite 340 miliona dinara to je dva ili tri vrtića manje, a dobro znamo koliko je dece ostalo neupisano u predškolske ustanove. Da ne govorimo koliko je to manje investicija u rekonstrukciju puteva čije stanje je na ovom području katastrofalno, upozorio je Vučetić.\nДемократска странка позива на солидарност\nДемократска странка у Чачку апелује на све своје чланове и симпатизере да се одазову позиву Кризног штаба и укључе у акцију помоћи грађанима у свим угроженим деловима града Чачка и околине. Од првог дана чланови и симпатизери Демократске странке су укључени у борби против катастрофалних поплава који су нанели огромну штету великом броју породица у Чачку.\nГрадски одбор Демократске странке Чачак је отворен за сваку врсту помоћи, а пре свега за прикупљање основних животних намирница које су сада неопходне. Прикупљене намирнице ће бити дистрибуиране у сарадњи са градским Кризним штабом. Такође, грађани који желе да помогну угроженима у поплављеним подручјима на територији Чачка то могу учинити доношењем конзервиране хране, флаширане воде, одеће, ћебади, средстава за личну хигијену...Помоћ ће одмах бити дистрибуирана најугроженијим породицама на територији нашег града.\nДемократска странка моли све грађане који могу лично да помогну да се одазову позиву Кризног штаба како бисмо сви заједно покушали да умањимо катастрофалне последице незапамћених поплава које су погодиле град Чачак.\nСве информације о достављању помоћи можете добити на телефоне 227-087 и 341-707 или у просторијама Градског одбора Демократске странке, улица Карађорђева 15.


Ljajić: Ćurčić nam vratio mir, uveren sam da idemo na SP\nM. D. 4. novembra 2015. 10:36\nSrpski fudbalski reprezentativac Adem Ljajić izjavio je danas da su bolje partije A tima u poslednje vreme, posebno pobeda protiv Albanije u Elbasanu, posledica sjajne atmosfere u ekipi i poručio da će takav pristup sigurno doneti uspeh u kvalifikacijama za Mundijal u Rusiji.\n„Dišemo kao jedan, pojedinac nije bitan, bitna je reprezentacija i to u poslednje vreme daje rezultat, a ubeđen sam da će ga dati i u kvalifikacijama za Mundijal u Rusiji. Svi jedva čekamo novo okupljanje“, rekao je Ljajić.\nFudbaler koji je do sada bio uglavnom na meti negativnih komentara zbog toga što nije pevao himnu „Bože pravde“ za samo nekoliko meseci postao je ljubimac nacije, a njegova asistencija Kolarovu i gol protiv Albanije dugo će se prepričavati.\n„Prijaju pohvale, s obzirom na to da sam na poslednja tri okupljanja igrao dobro i svaki put postigao po gol“, ne krije Ljajić.\nOn je otkrio da je kao dečak sanjao kako igra za svoju zemlju na Svetskom prvenstvu i da je uveren da će u Rusiji ostvariti san.\n„Najveća čast je da igraš za svoju zemlju. Kad dođeš u reprezentaciju najvažnije je da daš maksimum, nekad je to dovoljno za dobar rezultat, nekad nije, ali najvažnije je da daš sve od sebe“, istakao je Ljajić.\nPrema njegovim rečima velike zasluge za njegove, ali i bolje igre tima ima selektor Radovan Ćurčić.\n„Ćurčić nam je vratio mir, imamo dobru komunikaciju, atmosfera u svlačionici i na treninzima je prava. Kontinuitet je važan u fudbalu i mislim da je dobro što ćemo u istom sastavu krenuti u kvalifikacije za Rusiju. Grupa nam je takva da nam daje pravo da se nadamo uspehu i verujem da ćemo ostvariti cilj i plasirati se na Mundijal“.\nKvalifikacije za šampionat sveta u Rusiji počinju u septembru naredne godine, a Ljajić će se u međuvremenu, uglavnom, posvetiti obavezama u Interu.\n„U poslednje tri utakmice sam dobio šansu da igram, pobedili smo i sa te strane sada je sve OK. Inter uvek ima najviše ambicije, ali moramo da idemo iz utakmice u utakmicu. Greška bi bila da sad pričamo o Skudetu ili kako je cilj povratak u Ligu šampiona, ali ako biste mi sada ponudili samo plasman u Ligu šampiona, ne bih prihvatio“.\nLjajić je letos iz Rome stigao u Inter na pozajmicu, međutim trenutno ne razmišlja o tome da li će narednog leta ostati u Milanu ili se vratiti u Rim.\n„Još je rano za to, videćemo kad dođe kraj sezone, izabraćemo sigurno najbolju opciju za sve. Jedino što je sigurno jeste da ugovor sa Romom imam do 2017. godine“, zaključio je Ljajić.\nLjajić ima 24 godine, karijeru je počeo u rodnom Novom Pazaru, ali je već sa 14 godina došao u Partizan. U crno-belom dres osvojio je duplu krunu, pre nego što je u januaru 2010. godine prešao u Fiorentinu.\nNakon tri sezone u Firenci preselio se u Romu, a od letos je član Intera.\nProšao je sve omladinske selekcije Srbije, dok je za A tim odigrao 16 utakmica i postigao tri gola.\nAdem LjajićfudbalRadovan Ćurčićreprezentacija


Tag: Samoopredeljenje - Radio Kontakt Plus\nKandidat Pokreta Samoopredeljenje za gradonačelnika opštine Severna Mitrovica Erden Atić kaže za Kontakt Plus da su prioriteti političke partije kojoj pripada bezbednost, zapošljavanje, zdravstvo, obrazovanje i infrastruktura.\nPredsednica kosovske skupštine Vjosa Osmani ocenila je da je godinu dana nakon parlamentarnih izbora na Kosovu, formiranjem vlade kojom rukovodi premijer iz Demokratskog saveza Kosova "oskrnavljena volja građana i otuđeni glasova birača".\nStav Ljiburna Aljija (Liburn Ali) je da sporazum koji je u Beloj kući potpisao kosovski premijer Avdulah Hoti sadrži tačke koje krše Ustav. Zato će stranka Aljbina Kurtija razmatrati da sporazum iz Vašingtona pošalje Ustavnom sudu.\nParlamentarna grupa Demokratske partije Kosova (DPK), započela je danas prikupljanje potpisa za sazivanje vanredne sednice Skupštine Kosova oko sporazuma koje je kosovski premijer, Avdulah Hoti, potpisao u Vašingtonu, saopšteno je iz DPK.\nKosovski premijer Avdulah Hoti izjavio je za RTK da sporazum potpisan u Vašingtonu "ne ruši teritorijalni integritet Kosova" i da su Sjedinjene Američke Države garancija.


Oriđi mora još da se kali? - Sportske.net\nOriđi mora još da se kali?\nBritanska štampa piše da postoji velika verovatnoća da Liverpul pošalje mladog belgijskog napadača na novu pozajmicu.\nRodžers priznao: "Curi mi vreme..."Dva trenera glavni kandidati za klupu LiverpulaKlop hoće pred "Kop", ali ima jedan problem!Nema kraja problemima za Liverpul!Bogdan sprečio bruku na ''Enfildu'' - Liverpul prošao na penale!\n'Redsi' su ga kupili nakon prošlogodišnjeg Mondijala od Lila, platili su ga 10 miliona funti i ostavili u klubu sa severa Francuske na kaljenju jednu (prošlu) sezonu.\nMeđutim, kako stoje stvari izgleda da je za 20-godišnjeg Divoka Oriđija još rano u Liverpulu.\nOn je tek četvrti izbor Brendana Rodžersa u špicu, prednost u odnosu na njega imaju Kristijan Benteke, Danijel Stariž i Dani Ings.\nStoga su sve češće priče da bi belgijski reprezentativac već na zimu mogao da bude poslat negde na pozajmicu, a prema saznanjima do kojih su došloi engleski mediji u red su stali Norič, Bordo i Štutgart.


Pomozite osnivanje još jedne Banke mleka – MAMIN SVET\nHome Deca\tPomozite osnivanje još jedne Banke mleka\nby Mamin svet 30. decembra 2013. 0 comment\nSvaka mama koja je osetila blagodeti dojenja bebe, zna koliko je taj osećaj neponovljiv i sjajan. I osim samog čina bliskosti sa bebom, veoma važna strana tog neponovljivog osećaja je naše saznanje koliko je u zdravstvenom, emotivnom, društvenom smislu dojenje važno za bebu.\nZa one mališane koji počnu teže od drugih, rode se pre vremena ili imaju neke zdravstvene probleme, humano, majčino mleko je još važnije – ono im povećava šanse da se „izvuku“ iz nedaća, da ozdrave, brže napreduju, ono je prva vakcina koja im šteluje imunitet. Zbog želje da pomogne takvim bebama ali i majkama koje u nekom periodu ne mogu da doje svoje bebe, ROSA je 2010. godine započela akciju prikupljanja sredstava za otvaranje Banke humanog mleka u Beogradu. Akcija je bila uspešna, u ovoj banci je samo 2012. godine skupljeno više od 5.000 l mleka za bebe! Početkom ove godine, zahvaljujući ROSI otvorena je još jedna banka u Novom Sadu, a trenutno se širom Srbije odvija akcija prikupljanja sredstava za treću banku mleka, u Kragujevcu.\nOvo mleko znači mnogo bolji početak za prevremeno rođene i bebe sa zdravstvenim problemima. Ako u tom momentu majke ne mogu da ih doje, prva i najbolja zamena je humano mleko druge mame. To mleko se dodatno specijalno obogaćuje kako bi zadovoljilo potrebe malenih dečijih oganizama koji moraju da se bore sa mnogo problema. Samo na Institutu za neonatologiju dnevno se primi više od 100 beba, a svaka deseta ima manje od 1.000 grama. Zato je neponovljivo osećaj da ako smo u prilici, pomognemo tim malim borcima i damo im veće šanse za dobar početak u životu.\nTokom kampanje Rosa je organizovala različite aktivnosti kako bi mamama ukazala na koji način mogu postati dobrovoljni davaoci mleka ali i na koji način pravilno da doje svoje bebe.\nKo može da bude donorka humanog mleka?\nDonorka humanog mleka može da bude svaka zdrava žena koja ima više mleka nego što je potrebno njenom detetu da dobro napreduje. Mame koje žele da daruju mleko, treba da ispune određene zdravstvene uslove: da nije pozitivne na HIV, hepatitis B, da ne puše, ne piju, niti koriste bilo kakva stimulativna sredstva.\nDoniranje mleka prate dosta strože higijenske procedure nego kada dojite svoju bebu, a sav potreban mateirjal i sredstva za dezinfekciju dobijete od banke. Takođe, majke ne moraju da se maltretiraju i donose izmuženo mleko, već ekipe banke dolaze po prikupljeno mleko.\nVeoma je važno da mama redovno izmlaza mleko, i na taj način održava višak, koji može da donira. To podrazumeva izmlazanje nekoliko puta dnevno, a oko količine mleka se ne treba nervirati, jer svaka kap je važna.\nViše informacija o projektu i mogućnosti doniranja mleka potražite na sajtu www.bankamleka.rs.\nDo kraja marta naredne godine od svake prodate Rosa vode biće izdvajana novčana sredstva za kupovinu najsavremenije medicinske opreme za novu, a takođe će biti nastavljena podrška već postojećim bankama humanog mleka u Beogradu i Novom Sadu.\nPomozite osnivanje još jedne Banke mleka was last modified: 9 juna, 2015 by Mamin svet\nBanka mlekaRosa pomaže Banku mleka


Sociolog Sanja Vlaisavljević kazala je da zvižduci sa tribina stadiona “Asim Ferhatović Hase” za vreme govora predsedavajućeg Predsedništva BiH Milorada Dodika tokom svečane ceremonije otvaranja Evropskog omladinskog olimpijskog festivala – EJOF 2019. predstavljaju izliv nacionalizma i da su velika bruka za Sarajevo.\n– Reč je o političkom obračunu prema legitimno izabranom članu Predsedništva BiH, u ovom trenutku predsedavajućem Predsedništva. Poruka nije bila upućena samo Miloradu Dodiku nego i celom svetu- istakla je Vlaisavljevićeva za Srnu.\nOna je podsetila da je opštepoznato da za vreme otvaranja Olimpijade prestaju i ratna dejstva.\nVlaisavljevićeva je naglasila da su Dodikove reči bile mnogo jače od zvižduka, da su to bile reči tolerancije, uvažavanja, mira i pomirenja.\n– Incident koji se dogodio sinoć u Sarajevu je nedopustiv, ali i očekivan. Ovo je velika bruka za Sarajevo, za sve koji su sebi dali za pravo da se politički obračunavaju na ovako velikom događaju za cijelu BiH- ocenila je Vlaisavljevićeva.


Za komasaciju u Vojvodini 100 miliona dinara bespovratno - AgroSmart\nPokrajinski sekretarijat za poljoprivredu, vodoprivredu i šumarstvo, raspisao je Konkurs za dodelu podsticajnih sredstava za sufinansiranje aktivnosti kod postupaka komasacije na teritoriji AP Vojvodine u 2019. Cilj konkursa je podizanje nivoa uređenosti teritorije katastarske opštine na kojoj se sprovodi postupak komasacije. Konkursom je predvi|eno započinjanje novih postupaka komasacije, nastavak ranije započetih postupaka komasacije, izgradnja, rekonstrukcija, sanacija i uređenje kanalske mreže u funkciji odvodnjavanja i navodnjavanja kod postupaka komasacije i uređenje atarskih puteva kod postupaka komasacije.\nKorisnici sredstava po ovom konkursu su jedinice lokalne samouprave (opštine i gradovi) sa teritorije AP Vojvodine. U delu predmeta konkursa koji se odnosi na izgradnju, rekonstrukciju, sanaciju i uređenje kanalske mreže u funkciji odvodnjavanja i navodnjavanja kod postupka komasacije, podnosioci prijave na konkurs su jedinice lokalnih samouprava a isključivo pravo vršenja ovih poslova ima JVP „Vode Vojvodine“.\nUkupan iznos bespovratnih sredstava koji se dodeljuje ovim konkursom za započinjanje novih postupaka komasacije je 20.000.000,00 dinara bez PDV-a, a 80.000.000 namenjeno je za nastavak ranije započetih postupaka komasacije, izgradnju, rekonstrukciju, sanaciju i uređenje kanalske mreže u funkciji odvodnjavanja i navodnjavanja kod postupaka komasacije i uređenje atarskih puteva kod postupaka komasacije.\nSekretarijat dodeljuje bespovratna sredstva u obimu do 50% od ukupne vrednosti radova bez PDV-a. Preostali iznos ugovorenih sredstava obezbeđuje jedinica lokalne samouprave.\nUkupan iznos bespovratnih sredstava koji se odobrava za započinjanje novih postupaka komasacije po jednoj prijavi iznosi do 5.000.000,00 dinara bez PDV-a. Ukupan iznos bespovratnih sredstava koji se odobrava za nastavak realizacije ranije započetih postupaka komasacije po jednoj prijavi iznosi do 15.000.000,00 dinara bez PDV-a. Ukupan iznos bespovratnih sredstava koji se odobrava za izgradnju, rekonstrukciju, sanaciju i uređenje kanalske mreže u funkciji odvodnjavanja i navodnjavanja kod postupaka komasacije po jednoj prijavi iznosi do 5.000.000,00 dinara bez PDV-a. Ukupan iznos bespovratnih sredstava koji se odobrava za uređenje atarskih puteva kod postupaka komasacije po jednoj prijavi iznosi do 5.000.000,00 dinara bez PDV-a.\nDodatne informacije mogu se dobiti putem telefona: 021/487-4405. Tekst pravilnika, konkursa i obrazaca prijave na konkurs mogu se preuzeti sa sajta Sekretarijata (www.psp.vojvodina.gov.rs).


Mađarski „Viz Er“ stiže na niški aerodrom › Made-in-Germany.rs\nMađarska niskotarifna aviokompanija „Viz Er“ počeće da saobraća sa niškog aerodroma „Konstantin Veliki“ od 3. jula naredne godine, kada će biti uspostavljeni letovi na liniji Bazel-Niš, a cena karte u jednom pravcu koštaće svega 2.999 dinara.\nSa aerodromom u Nišu „Viz Er“ je sklopio komercijalni ugovor na tri godine, pa grad Niš po prvi put neće morati da subvencioniše letove strane aviokompanije, istakla je na konferenciji za novinare Zorana Mihajlović, potpredsednica Vlade Srbije i ministarka građevine, saobraćaja i infrastrukture, a prenosi „B92“.\nSa ovom novom aviolinijom, „Viz Er“ će imati ukupno 11 linija u Srbiji, i poletaće ka sedam zemalja sa dva srpska aerodroma, beogradskog i niškog. Potpredsednik „Viz Era“ Džon Stivenson rekao je tim povodom da će se nakon probnog perioda uspostavljanja te linije, videti hoće li se uvoditi još linija do drugih destinacija sa niškog aerodroma, i pri tom izrazio očekivanje da će ih biti.\n– Srećni smo što poslovno napredujemo u Srbiji. Počeli smo sa letovima iz Beograda u junu 2010. godine i od tada do danas smo prevezli više od 1,6 miliona putnika. Prethodno poskupljenje usluga beogradskog aerodroma je zaustavilo dalje širenje naše pristupačne ponude za srpske putnike i strane turiste. Sa ovom niškom linijom želimo da podstaknemo turistička i poslovna kretanja, kao i da omogućimo i drugom srpskom regionu pristup aviokartama sa niskim cenama. Naš let iz Niša biće dopuna našoj ponudi iz Beograda, doprinos sveukupnom razvojoj srpskog aviosaobraćaja, kao i otvaranju novih radnih mesta – izjavio je Stivenson.\nKompanija „Viz Er“ do sada je iz Srbije letela sa beogradskog aerodroma „Nikola Tesla“, ali su njeni čelnici odlučili da smanje broj i destinacija i letova zbog povećanja aerodromskih taksi.\nGrad Niš je ranije subvencionisao letove pojedinih aviokompanija sa svog aerodroma sa ukupno 1,3 miliona eura godišnje. Prošle nedelje aerodrom „Konstantin Veliki“ je objavio da će od 1. januara 2015. godine smanjiti cenu putničkog servisa sa 14 na svega 1 euro, kako bi privukao aviokompanije da dođu u ovaj grad.\nOd MiG na 12/12/2014 / Investicije, Transport, Turizam / Ostavite komentar


Šutanovac: Kandidat opozicije da bude predsednik, a premijer iz DS\nDogovor može biti i drugačiji ako budu samo predsednički ili i predsednički i parlamentarni izbori: Dragan Šutanovac\nPredsednik Demokratske stranke (DS) Dragan Šutanovac smatra da bi bilo idealno da kandidat opozicije bude predsednik Srbije, a da kandidat DS premijer, prenosi agencija Beta.\nŠutanovac je za list "Blic" rekao da razgovara sa svim liderima opozicije, ali da je rano za konačne dogovore i odluke, jer se još ne zna "ko je protivnik" i koji će izbori biti održani.\n"Dogovor može biti i drugačiji ako budu samo predsednički ili i predsednički i parlamentarni izbori. Na parlamentarnim izborima vanstranački kandidati teško da mogu da se pojave", rekao je lider demokrata i dodao da "objektivno još ne postoji dogovor u okviru proevropske opozicije".\nŠutanovac je kazao da je nesporno da stranka koja sebe smatra najvećom opozicionom partijom ima kandidate na svim izborima - od lokalnih, preko parlamentarnih, do predsedničkih, ali da će učiniti veliki napor da "Srbija ima jednog proevropskog kandidata".\nUpitan da li je, ako ne bude predsednički kandidat bliže tome da podrži Sašu Jankovića ili Vuka Jeremića, Šutanovac je rekao da u ovom trenutku to ne može da kaže i da nije pitanje ličnosti niti imena.\n"Podržaćemo onoga ko želi, ne da bude predsednik Srbije, već da menja Srbiju. Nije tema ko će predstavljati Srbiju u svetu, već ko će omogućiti da svet dođe u Srbiju", rekao je Šutanovac i ocenio da zemlja trenutno ima predsednika "ispod svakog nivoa", koji želi ponovo da se kandiduje i ima "lošiji rejting u odnosu na sve predsednike koji su gubili izbore u trenutku kada su se kandidovali".


Angela Merkel danas u Beogradu, najavljen sastanak s Vučićem o važnim pitanjima – Sandzaklive.rs\nMerkel bi na Aerodrom “Nikola Tesla” trebalo da stigne oko 16:00 sati, a svečani doček biće joj organizovan ispred Palate Srbija.\n“U fokusu razgovora biće bilateralni odnosi, ekonomsko-politički odnosi i pitanja evropske perspektive”, izjavila je ranije zamjenik portparola njemačke vlade.\nNakon razgovora Merkel i Vučić daće izjave za medije.\nVučić je ranije, povodom posjete njemačke kancelarke, izjavio da je to velika čast za Srbiju i da je bitno da sa Merkel razgovara o svim važnim regionalnim dešavanjima.\nIz njemačke vlade ranije je saopćeno da će kancelarka sutra posjeti Albaniju, gdje će u Tirani prvo imati bilateralni sastanak sa albanskim premijerom Edijem Ramom, a nakon toga će prisustvovati ručku sa premijerima zemalja Zapadnog Balkana na kojem će glavna tema biti regionalna saradnja.\nPred povratak u Berlin, Merkel će imati bilateralne sastanke sa premijerima Crne Gore, Sjeverne Makedonije, Kosova i predsjedavajućim Vijeća ministara BiH.\nTurski mediji oduševljeni debijem Pjanića u Bešiktašu: Vodio je ekipu poput dirigenta orkestra\nHaaland porukom ''Alhamdulillah'' proslavio pobjedu i još jednu sjajnu partiju


Objavljena analiza „Položaj osetljivih grupa u procesu pristupanja Republike Srbije Evropskoj uniji – položaj osoba koje žive sa HIV“ : Inkluzija\nTim za socijalno uključivanje i smanjenje siromaštva Vlade Republike Srbije objavio je analizu „Položaj osetljivih grupa u procesu pristupanja Republike Srbije Evropskoj uniji – položaj osoba koje žive sa HIV“.\nPregled stanja obuhvata sledeće osetljive grupe: Romi i Romkinje, osobe sa invaliditetom, LGBTI, žene, deca, stariji, mladi, nacionalne manjine, migranti i tražioci azila, osobe koje žive sa HIV. Deseta analiza u nizu tiče se položaja osoba koje žive sa HIV u procesu evropskih integracija.\nAnaliza „Položaj osetljivih grupa u procesu pristupanja Republike Srbije Evropskoj uniji – položaj osoba koje žive sa HIV“ svojim sadržajem pruža analitički osvrt na položaj ove ranjive grupe kako na nivou EU tako i u Srbiji. Kroz prvi deo analize sažeto se pruža prikaz kako je EU regulisala svoj zakonodavni i strateški okvir u pogledu zaštite prava osoba koje žive sa HIV. Drugi deo istraživanja tiče se položaja osoba koje žive sa HIV, ali na nivou Srbije. Naredni segment analize ističe socio-ekonomski položaj osoba koje žive sa HIV i to iz aspekta tržišta rada, zdravlja i zdravstvene zaštite, zatim kroz usluge socijalne zaštite u zajednici i naposletku kroz isticanje pojave diskriminacije prema ovoj osetljivoj grupi. Sledeće poglavlje usmereno je na predstavljanje zakonodavnog i strateškog okvira u Srbiji kada je reč o zaštiti prava osoba koje žive sa HIV. Peto poglavlje odnosi se na pregled stanja i obaveza u procesu pristupanja Srbije EU, a zatim se izvode zaključci i ključne preporuke za unapređenje položaja osoba koje žive sa HIV.\nNajvažniji nalazi kratke analize ističu da je Evropska unija prvi dokument javne politike usmeren ka HIV infekciji usvojila 2005. godine pod nazivom Saopštenje Komisije o suzbijanju HIV/AIDS u EU i susednim zemljama. Na bazi ovog dokumenta izrađen je Akcioni plan EU za period 2006-2009. Godine 2018, pred 22. Međunarodnu konferenciju o AIDS, Evropska komisija (EK) objavila je Radni dokument u kojem su sadržani trenutno stanje, instrumenti javnih politika i primeri dobre prakse iz zemalja EU. U 2019. godini, bilo je 24.801 novoinficirana osoba HIV virusom u 30 zemalja EU/EEA, sa stopom od 5,4 na 100.000. Stopa inficiranja HIV bila je veća kod muškaraca (7,5 na 100.000 stanovnika) nego kod žena (2,4 na 100.000 stanovnika).\nKada je reč o položaju osoba koje žive sa HIV u Republici Srbiji, navodi se da je u periodu od 1985. godine, kada su registrovani prvi slučajevi, zaključno sa 31. decembrom 2020. godine prijavljeno 2.068 osoba obolelih od Morbus HIV (AIDS, SIDA) od kojih je 1.172 osobe (57%) umrlo od ove bolesti. Polna struktura obolelih od AIDS pokazuje da je muškaraca 3,5 puta više u odnosu na žene (1.608:460). Posmatrano prema starosti, najviše obolelih (845), ali i umrlih (486) pripadalo je starosnoj kategoriji 30-39 godina, sledi kategorija lica starosti 40-49 sa 530 obolelih i 288 umrlih. U periodu 1985–2020. godine vodeći način prenošenja HIV infekcije među svim registrovanim osobama obolelim od AIDS je bio nezaštićeni seksualni odnos (48,1%), od toga homoseksualni odnos (28%) i heteroseksualni odnos (20,1%), a sledi upotreba zajedničkog pribora za injektiranje kao najverovatniji put prenosa HIV infekcije među injektirajućim korisnicima droga – 32%.\nU pogledu socio-ekonomskog položaja osoba koje žive sa HIV u Srbiji, naročito na tržištu rada, istraživanje Poverenika za zaštitu ravnopravnosti o diskriminaciji na tržištu rada, ukazuje na permanentno prisustvo diskriminacije prema osobama koje žive sa HIV. Čak 55% poslodavaca, 40% zaposlenih i 50% nezaposlenih smatraju da osobe koje žive sa HIV imaju nepravedan položaj na tržištu rada.\nZdravstvena zaštita kao najvažniji segment za ovu ranjivu grupu naročito je bila pogođena COVID 19 pandemijom, nije bio omogućen redovan pristup lekarima i testiranju, kao ni kontrolnom testiranju koje je nakon prvog testiranja bilo potrebno kako bi osobe koje žive sa HIV imale uvid u efikasnost terapije. U cilju praćenja uspešnosti implementacije Strategije za prevenciju i kontrolu HIV infekcije i AIDS u Republici Srbiji u periodu 2018-2025. godine, Institut za javno zdravlje Srbije „Dr Milan Jovanović Batut“ priprema godišnje izveštaje o realizovanim aktivnostima u okviru odgovora na HIV epidemiju u Republici Srbiji.\nPrema najnovijem izveštaju, 2019. godine, dobrovoljnim i poverljivim savetovanjem i testiranjem bilo je obuhvaćeno 8.869 osoba, što je za 15,4% više nego 2018. godine. Pri tome, najviše preliminarno reaktivnih rezultata bilo je među muškarcima koji imaju seksualne odnose sa muškarcima (MSM) – 82 (65,6% od svih osoba sa preliminarno reaktivnim rezultatom testa), a zatim među osobama sa heteroseksualnim odnosima – 27 (21,6%). Pored dobrovoljnog i poverljivog savetovanja i testiranja, realizuju se i programi prevencije HIV infekcije putem terenskih aktivnosti (outreach) i u drop-in centrima od strane Instituta za javno zdravlje Srbije. Programima brige i podrške 2019. godine bilo je obuhvaćeno ukupno 946 osoba u tri grada: Beograd, Novi Sad i Subotica. Ministarstvo zdravlja je, na preporuku Poverenika za zaštitu ravnopravnosti, 2020. godine izmenilo Pravilnik o uslovima i načinu postupanja sa posmrtnim ostacima umrlog lica, tako da su osobe koje su preminule od ili sa HIV infekcijom izuzete sa liste lica na čijim posmrtnim ostacima neće biti obavljena higijenska obrada zbog smrti od zarazne bolesti.\nIstraživanje koje je sproveo Institut za javno zdravlje 2015. godine pokazuje da zdravstveni radnici i dalje imaju stigmatizujuće stavove prema osobama koje žive sa HIV. Više od petine (21%) zdravstvenih radnika složilo se da je većina ljudi koji imaju HIV kriva za svoju situaciju, 19% zdravstvenih radnika je izjavilo da ljudi koji su se zarazili HIV virusom transfuzijom imaju više prava na lečenje od muškaraca koji su dobili HIV zato što su imali seks sa drugim muškarcima. Poverenik za zaštitu ravnopravnosti u svom godišnjem Izveštaju takođe konstatuje da je i dalje prisutan značajan stepen stigmatizacije i diskriminacije osoba sa dijagnostifikovanim bolestima koje se prenose seksualnim kontaktom, pre svega osoba koje žive sa HIV/AIDS.\nZakonodavni okvir obuhvata Zakon o zabrani diskriminacije koji izričito zabranjuje svaki vid (posredan i neposredan) neopravdanog pravljenja razlike ili nejednakog postupanja, odnosno propuštanja (isključivanje, ograničavanje ili davanje prvenstva), u odnosu na lica ili grupe, kao i na članove njihovih porodica, ili njima bliska lica, na otvoren ili prikriven način, a koji se zasniva na, između ostalog, zdravstvenom stanju. Dodatni zakoni koji regulišu zaštitu prava ove osetljive kategorije su Zakon o zdravstvenoj zaštiti, Zakon o zaštiti stanovništva od zaraznih bolesti, Zakon o socijalnoj zaštiti kao i Zakon o radu. Strateški okvir u Republici Srbiji kao suštinski propis podrazumeva Strategiju za prevenciju i kontrolu HIV infekcije i AIDS u Republici Srbiji za period 2018–2025 daje okvir za formulisanje ciljeva i sprovođenje mera u oblasti prevencije, zdravstvene zaštite i socijalne podrške osobama koje žive sa HIV i prateći Akcioni plan.\nU pogledu pregleda stanja i obaveza u procesu pristupanja Srbije EU, ističe se da na položaj osoba koje žive sa HIV u najvećoj meri utiču obaveze preuzete kroz Poglavlje 28 – Zaštita potrošača i zdravlja. Evropska komisija u Izveštaju o napretku Srbije za 2021. godinu ističe nejednakost u pristupu zdravstvene zaštite i sugeriše da je neophodno poboljšati pristup uslugama zdravstvene zaštite osobama sa invaliditetom, osobama koje žive sa virusom HIV, deci i odraslima koji koriste droge, zatvorenicima, ženama koje se bave prostitucijom, LGBTI osobama, interno raseljenim licima i Romima. Istu preporuku EK imala je i u Izveštajima iz prethodnih godina. U ovogodišnjem izveštaju EK je, pored ostalog, ukazano i da je zakonodavstvo u pogledu zdravstvene zaštite delimično usaglašeno sa pravnim tekovinama EU, te da tek treba obezbediti održivost javnog fonda za zdravstveno osiguranje, da nacionalni plan za ljudske resurse u sektoru zdravstva još nije primenjen, kao i da je broj lekara koji napuštaju zemlju i dalje visok.\nZaključci o položaju osoba koje žive sa HIV ukazuju na to da je položaj ove ranjive grupe i dalje nepovoljan. Na ovu činjenicu ukazuju izveštaji UN mehanizama za ljudska prava, regionalnih organizacija, nezavisnih institucija i organizacija civilnog društva. Ranjivost osoba koje žive sa HIV u Republici Srbiji najviše se manifestuje kroz diskriminaciju i stigmatizaciju na radu i u vezi sa radom, kao i prilikom pristupa zdravstvenim ustanovama. Okvir za prevenciju, zdravstvenu zaštitu i socijalnu pomoć pruža Strategija za prevenciju i kontrolu HIV infekcije i AIDS u Republici Srbiji za period 2018–2025. godine. Programi savetovanja i testiranja sprovode se u institutima za javno zdravlje, kako nacionalnom i pokrajinskom, tako i lokalnim. Socijalnu i savetodavnu podršku uglavnom pružaju udruženja građana ili asocijacije pacijenata, te su održivost i finansiranje ove vrste usluga stalni izazov. U skladu sa preporukama EK neophodno je obezbediti efikasno i održivo finansiranje aktivnosti predviđenih Strategijom za prevenciju i kontrolu HIV infekcije i AIDS u Republici Srbiji za period 2018–2025. godine.\nKliknite da preuzmete analizu „Položaj osetljivih grupa u procesu pristupanja Republike Srbije Evropskoj uniji – položaj osoba koje žive sa HIV“ (.pdf).


U Beogradu Evropsko prvenstvo u elektronskom sportu\nNaslovna » Izlasci » U Beogradu Evropsko prvenstvo u elektronskom sportu\nESEC - Evropsko prvenstvo u elektronskom sportu\nNeko drugi 11. decembar 2014. Izlasci Postavite komentar\nEvropsko prvenstvo u elektronskom sportu (ESEC) održaće se u nedelju i ponedeljak, 14. i 15. decembra, u Belekspo centru i na njemu će se okupiti nacionalni timovi iz 44 države Starog kontinenta.\nUlaz na Evropsko prvenstvo u elektronskom sportu je besplatan.\nSekretarka za privredu, Tijana Maljković, izrazila je zadovoljstvo što će se ovo takmičenje održati u Beogradu, istakavši da se nada da će naša prestonica naredne godine biti domaćin Svetskog prvenstva u elektronskom sportu.\n– Ovo evropsko prvenstvo je značajno, kako zbog samog takmičenja tako i kao događaj koji govori o Beogradu. Imajući u vidu specifičnost sporta, nadamo se da će učesnici podeliti svoje utiske i na internetu – istakao je Miodrag Popović, direktor Turističke organizacije Beograda.\nOrganizator takmičenja, Svetozar Marković, rekao je da je ovo treća najbrža rastuća industrija u svetu, u kojoj se veliki broj mladih pronalazi i koja pruža mogućnost učešća i osobama sa invaliditetom.\nESEC je prvo i jedino takmičenje na kojem se takmiče reprezentacije zemalja Evrope. Prošle godine, takmičenje je pratilo više od 15 miliona ljudi na više od 15 svetskih jezika. Očekuje se da ove godine ESEC gleda više od deset miliona zaljubljenika u jednu od najpopularnijih igara na svetu.\nU pitanju je veliki događaj, na kome učestvuju najveće kompanije i najbolji svetski igrači, koji su u svetu priznati kao sportisti elektronskog sporta.\nU finalu učestvuju Poljska – Finska i Francuska – Švedska. (Beoinfo)\nTagovibelexpo centar beograd dub esec izlasci vesti video igre za dž\nPrethodni MP „Duško Radović“ dobilo upotrebnu dozvolu\nSledeći Otvoren IT kutak u Domu omladine


Prolećni kros mališana na Štrandu | TV KANAL 9 NOVI SAD\nNaslovna EMISIJE Prolećni kros mališana na Štrandu\nProlećni kros mališana na Štrandu\nVIDEO K9: Desetine mališana iz vrtića Radosnog detinjstva trčali su danas na Štrandu u tradicionalnoj manifestaciji koju organizuje ova naša predškolska ustanova.\nProlećni kros na Štrandu okupio je i ove godine veliki broj mališana iz 20 vaspitno-obrazovnih grupa, starijeg i pripremnog uzrasta, iz jedanaest vrtića PU ”Radosno detinjstvo”.\nPredškolci su imali priliku da sa svojim vršnjacima uživaju u rekreaciji u prirodi, u prijatnoj atmosferi pored Dunava. Ovu manifestaciju organizuju dva puta godišnje stručni saradnici za fizičko vaspitanje Radosnog detinjstva.\n“Na krosu učestvuju deca starijih i pripremno-predškolskih grupa naše ustanove. Cilj okupljanja je da deca provedu određene sate i lepo vreme na otvorenom prostoru pored naše čuvene reke Dunav, na novosadskoj plaži Štrand. Ovo nam je već četrnaesta godina tradicionalno kako se organizuje i u jesen i u proleće i nadamo se da će to da traje i dalje sve dok smo mi stručni saradnici”, rekao je Marko Bodulić, stručni saradnik za fizičko vaspitanje.\nFizička aktivnost dece je sve veći imperativ savremenog doba, s obzirom na to da deca lako gube motivaciju za fizičkim aktivnostima, zbog velikog uticaja tehnoloških načina zabave, interneta i televizijskih programa na njihovo odrastanje.\n“Cilj trčanja jeste, mislim, trčanje kao trčanje pripada grupi kraljice sportova, atletike, provodi se vreme napolju, deca imaju uključenu kompletnu motoriku, od ruku tela, nogu, svaki mišić u njihovom organizmu radi, provedu određeni broj sati ovde na Štrandu, danas će biti i lep dan kao što vidite, tako da nam je cilj da deca vreme provedu napolju, da što manje vremena provode sedeći, u zatvorenom”, istakao je Bodulić.\nMališani su na Prolećni kros, kako kažu, došli spremni i veoma motivisani.\nProlećni kros ispunio je očekivanja organizatora i deca su uživala u druženju sa svojim vršnjacima uz pesmu, trčanje i kvalitetno provedeno vreme u prirodnom okruženju i atmosferi, što je i ideja ove manifestacije započete pre 14 godina.\nPrethodni tekstOsobe sa invaliditetom teško do posla\nSledeći tekstMedijska koalicija uz TV Kanal 9


Svi naši profesori su Master profesori engleskog jezika sa diplomom stečenom na Filološkom fakultetu u Beogradu i poseduju iskustvo u online predavanju engleskog jezika.\n„Naše iskustvo pokazalo je da učenje jezika u virtuelnoj učionici omogućava brz napredak zahvaljujući pregrštu opcija koje ona pruža.”\n„Učenje putem druženja i obrađivanja aktuelnih tema dovodi do podsvesnog usvajanja jezika.”\n„Učite u prijateljskoj atmosferi gde ćete biti ohrabreni da govorite engleski bez obzira na vaš nivo znanja.”\n"Sa stručnim, iskusnim i posvecenim profesorima, prijateljskoj atmosferi, kao i kvalitetno osmišljenim programom kakav je kod nas u Online Engleski, svako može naučiti i aktivno koristiti engleski jezik."\n,,Kod nas učenici stiču znanje primenljivo u praksi, što pospešuje njihovo samopouzdanje kada se nađu u situacijama gde je potrebno da se izraze na engleskom jeziku.''\n,,Sa nama, u drugarskoj atmosferi i efektnom sistemu naučićete ne samo da se sporazumevate uz pomoć engleskog, već i da ga uspešno ubacite u svaki segment svog života kada za to dođe čas."\n,,Put od hiljadu milja počinje prvim korakom. Neka vaši prvi koraci u engleskom jeziku budu baš sa nama."


GLAVNA TUŽITELJICA SUDJELUJE NA MEĐUNARODNOM FORUMU TUŽILACA U BORBI PROTIV PREKOGRANIČNOG KRIMINALA\nSastanak na kojem, putem video-konferencije, sudjeluju zvaničnici iz više od 20 zemalja, održava se u organizaciji TAIEX-a, a odnosi se na saradnju tužilaca u borbi protiv terorizma i cyber kriminala, kao i krivičnih djela protiv zaštite okoliša.\nGlavna tužiteljica Tužilaštva BiH, Gordana Tadić, zajedno sa svojim zamjenicima i rukovodiocima Posebnog odjela za organizirani kriminal, privredni kriminal i korupciju, Ozrenkom Nešković i Ismetom Šuškićem, sudjeluje na dvodnevnoj radionici koja se održava u okviru međunarodnog mehanizma TAIEX.\nNa sastanku sudjeluju predstavnici tužilaštava iz više od 20 zemalja, među kojima država EU i Zapadnog Balkana, te predstavnici Evropske komisije, Evropske unije, Evropskog javnog tužilaštva te agencija EUROJUST, EUROPOL i drugih institucija za provođenje zakona.\nNa sastanku su se sudionicima obratili g. Oliver Varhelyi, evropski komesar za susjedstvo i proširenje, kao i visoki zvaničnici Evropske unije.\nCentralne teme radionice odnosit će se na prekograničnu i međunarodnu saradnju u borbi protiv cyber kriminala, terorizma, kao i krivičnih djela protiv zaštite okoliša.\nTužilaštvo BiH i Posebni odjel za organizirani kriminal, privredni kriminal i korupciju rade na više predmeta koji uključuju prekograničnu i međunarodnu saradnju u borbi protiv teških oblika kriminala, sa partnerskim institucijama iz regiona, Evropske unije i svijeta.


Kako da pronađem i uklonim virus? - Windows pomoć\nBrz način da proverite da li računar ima virus jeste da koristite „Windows zaštitnik“. Ova zaštita od malvera je uključena u Windows i pomaže u identifikaciji i uklanjanju virusa, špijunskog softvera i drugog zlonamernog softvera.\nAko koristite Windows 8.1, po želji možete pokrenuti aplikaciju skenera ili antimalvera koju obezbeđuje drugo preduzeće. Trebalo bi da instalirate i pokrećete jednu antimalver aplikaciju odjednom da bi računar neometano radio.\nOtvorite program Windows zaštitnik tako što ćete brzo prevući prstom od desne ivice ekrana i dodirnuti stavku Pretraži (ili ako koristite miš, tako što ćete postaviti pokazivač u gornji desni ugao ekrana, pomeriti pokazivač miša nadole, a zatim izabrati stavku Pretraži), uneti termin zaštitnik u polje za pretragu, a zatim dodirnuti ili izabrati stavku Windows zaštitnik.\nU okviru Opcije skeniranja izaberite tip skeniranja koje želite da pokrenete:\nzaštitnik obično automatski uklanja viruse. Međutim, u nekim slučajevima ćete možda morati ručno da uklonite virus. Ovo može biti tehnički proces koji treba da izvršite samo ako ste probali sve druge opcije, imate iskustva sa Windows registratorom i ako znate kako se prikazuju i brišu sistemske i programske datoteke u operativnom sistemu Windows.\nPrvo pokrenite antimalver aplikaciju da biste identifikovali virus po imenu. Ako nemate antimalver aplikaciju ili ako aplikacija ne otkriva virus, možete ga ipak identifikovati tako što ćete potražiti tragove njegovog ponašanja. Zapišite reči iz poruka koje on prikazuje ili ako ste primili virus u e-poruci, zapišite red za temu ili ime datoteke priložene poruci. Zatim na veb lokaciji dobavljača antivirusnog programa ili na lokaciji Microsoft centra za zaštitu od malvera potražite reference za ono što ste zapisali i probajte da pronađete ime virusa i uputstva za njegovo uklanjanje.\nKada se virus ukloni, možda ćete morati ponovo da instalirate neki softver ili da oporavite izgubljene informacije. Redovno pravljenje rezervnih kopija datoteka može vam pomoći da izbegnete gubitak podataka ako se računar ponovo zarazi. Ako ranije niste pravili rezervne kopije, preporučuje se da počnete. Više informacija potražite u članku Vraćanje datoteka ili fascikli u prethodno stanje pomoću istorije datoteka.\nDodatne savete u vezi sa poboljšavanjem zaštite računara od virusa potražite u članku Kako da poboljšam zaštitu računara od virusa?


Nedopustivo sužavanje prava građana na slobodan pristup informacijama od javnog značaja - Vesti\nNedopustivo sužavanje prava građana ...\nNedopustivo sužavanje prava građana na slobodan pristup informacijama od javnog značaja\nNova rešenja predviđena Nacrtom zakona o slobodnom pristupu informacijama od javog značaja bila su tema okruglog stola koalicije prEUgovor pod nazivom „Javnost rada preduzeća u vlasništvu države i gradova“ koji je Transparentnost Srbija organizovala 19. aprila 2019. u Kragujevcu. Na okruglom stolu učestovali su predstavnici medija, nevladinih organizacija i javnih i javno-komunalnih preduzeća.\nPredstavnici Transparentosti Srbija istakli su da su apsolutno nedopustiva predložena rešenja kojima se sužavaju prava građana u slobodnom pristupu informacijama od javnog značaja. Pre svega, o radu državnih preduzeća, zbog čega se takve odredbe moraju isključiti iz predloženih izmena i dopuna Zakona.\nProgramski direktor Transparentnosti Srbija Nemanja Nenadić rekao je da su sporne odredbe koje predviđaju ukidanje mogućnost pristupa podacima o radu preduzeća u državnom vlasništvu. Pored toga, štetna promena je i izuzimanje iz nadležnosti Poverenika Narodne banke Srbije protiv koje ne bi bila dopuštena žalba. Nenadić je rekao da je po važećem Zakonu već nekoliko organa izuzeto - skupština, predsednik, Ustavni sud, Vrhovni kasacioni sud, Republički javni tužilac.\n„Nacrt je naišao na izrazito negativne komentare eksperata, velike kritike Poverenika, civilnog društva i međunarodnih organizacija, a pre svega Sigme koja je angažovana kao stručna organizacija EU. Bojim se da bi moglo da dođe do iznenadnog ubrzanja tog procesa i zbog toga želimo da skrenemo pažnju javnosti da se to spreči“, rekao je Nenadić.\nAdvokat i bivši Poverenik za informacije od javnog značaja i zaštitu podataka o ličnosti Rodoljub Šabić je rekao da je ubeđen da iza ideje o izuzimanju „društvenog kapitala“ iz domašaja zakona stoji nelegitiman interes.\n„Argumenti koji se navode, o izjednačavanju na tržištu položaja državnih preduzeća sa privatnim koja nemaju takve obaveze - ne stoje. Građani imaju prava da dobiju objašnjenje kako to neko državno preduzeće koje zapravo posluje u uslovima u kojima nema konkurenciju troši ogromne pare za reklame i marketing. I da li je to zaista reklama i marketing ili je to revanš nekom političkom sponzoru, partijskom prijatelju, ili način na koji se finansira stranka i drugo“, rekao je Šabić.\nPredstavnici medija i nevladinih organizacija izneli su svoja iskustva u pogledu primene Zakona o slobodnom pristupu informacijama od javnog značaja, dok su predstavnici javno-komunalnih preduzeća istakli sa kojim problemima se oni suočavaju prilokom prikupljanja podataka i odgovaranja na zahteve. Njima je sugerisano da sve informacije o svom radu objave na svojim internet sajtovima i da taj način povečaju svoju transparentnost i smanje obim posla kada je reč o odgovaranju na zahteve za pristup informacijama od javnog značaja.\nEfektivnost institucije Poverenika za informacije od javnog značaja i zaštitu podataka o ličnosti


Sređivanje Slavije 2015. godine - Gradjevinarstvo.rs\nSređivanje Slavije 2015. godine\nBez obzira na tešku finansijsku situaciju, Beograd neće stati i većina projekata koju je pokrenula bivša vlast biće nastavljeni i za vreme privremenog organa koji trenutno rukovodi prestonicom. Prema Odluci o privremenom finansiranju Beograda za period januar-mart 2014. godine, za kapitalne saobraćajnice od posebnog interesa predviđeno je 1,6 milijardi dinara ili oko 14 miliona evra. Veći deo, oko milijarde, biće obezbeđen kroz inostrane kredite. A, ako bi bio realizovan projektovani budžet za kompletnu 2014. godinu, u ovu namenu bi bilo potrošeno 2,42 milijarde dinara.\nZa najavljeno potpuno renoviranje Ulice vojvode Stepe, do marta će biti izdvojeno 56,4 miliona, ali je onda za narednih devet meseci predviđeno čak 1,57 milijardi, skoro cela suma iz kredita EBRD. Za rekonstrukciju Trga Slavija planirano je 27 miliona tokom 2014, dok bi ova saobraćajnica predstavljala ključnu stavku u budžetu za 2015. sa svojih skoro osam miliona evra. Za 2015. i 2016. predviđeni su radovi i u Karađorđevoj ulici, i to u dve faze, od Savskog trga do "Bristola", odnosno od "Bristola" do Pristaništa.\nPrivremeno finansiranje u prva tri meseca ove godine predvidelo je i 30 miliona dinara za izgradnju stanova za raseljavanje, 243 miliona za pribavljanje građevinskog zemljišta, 200 miliona za objekte i mreže kanalizacija, 136 miliona za saobraćajnice sa infrastrukturom. Sređivaće se ulice, ali će se graditi i stambeni objekti. Za zgrade u naselju Kamendin, samo u prva tri meseca, predviđeno je 100 miliona (još 315 do kraja 2014.), a za kompleks u Ovči 49 miliona u prvom i 299 miliona u preostala tri kvartala.\nKonačno, novo naselje "Stepa Stepanović" dobiće svoju osnovnu školu, a u tu svrhu će odmah biti izdvojeno 104,7 miliona, i još 428 miliona do kraja godine.\nKredit za most\nU periodu privremenog finansiranja grad Beograd bi trebalo da povuče sredstva od inostranih banaka u iznosu nešto većem od deset miliona evra. Od toga devet miliona je predviđeno za izgradnju pristupnih saobraćajnica Mosta na Adi, a ostatak za unapređenje javnog prevoza i saobraćajne infrastrukture.\nRenoviranje "Taša" 430 miliona\nZnačajna sredstva predviđena su i za sportske objekte, ponajviše za otvoreni stadion "Tašmajdana" čije renoviranje kasni više od godinu dana. U prva tri meseca za "Taš" je predviđen 131 milion dinara, a još 309 miliona do kraja godine. Na drugoj strani, Hipodrom bi u prvom kvartalu trebalo da dobije tek oko 20.000 evra.\nKBC Zemun i "Dragiša Mišović"\nKada su zdravstvene ustanove u pitanju, najviše novca će otići na sređivanje stanja u KBC Zemun i KBC "Dragiša Mišović". Zemunci bi trebalo do kraja marta da dobiju 61 milion dinara, a ustanova na Dedinju 30 miliona, uz još 118 miliona, koliko je projektovano do kraja 2014. godine.\nSkoro 200.000 evra predviđeno je planom za opremu Malog pozorišta "Duško Radović", čiji završetak renoviranja takođe kasni. Izgradnja ustanove i privremenog boravka osoba sa posebnim potrebama u Šekspirovoj, biće potpomognuta sa 81 milionom dinara.


Najčešća želja korisnika jeste dobijanje celokupnog spektra usluga od jednog provajdera, dobavljača, prodavca ili brokera. Drugim rečima, oni žele da budu deo određenog segmenta tržišta. Naravno, najbolja stvar jeste kada provajder nudi ekskluzivan, kvalitetan i napredan set usluga i servisa po razumnoj ceni. Sada je potrebno da forex trgovac potraži ključnu uslugu — pristup tržištu — od jednog brokera, da pregleda finansijske informacije na sajtu neke agencije koja daje vesti i da prati forex analize na različitim blogovima i forumima. Uopšte nije pogodno korišćenje i upravljanje ovim izvorima u jednom pretraživaču, na jednom monitoru i kombinovanje svih ovih informacija na način koji trgovcu donosi željeni ishod i pomaže mu da donese ispravne i efektivne trgovačke odluke.\nMeđutim, ukoliko uložite malo više vremena, pronaći ćete univerzalnog dobavljača forex usluga i servisa. InstaForex i njegov sajt može zadovoljiti potrebe svakog trgovca bez obzira na njegovo iskustvo i strategije trgovanja. Kao prvo, InstaForex je globalni veliki i pouzdan broker, koji je dobio više od 20 međunarodnih nagrada za 7 godina svog postojanja. Tu spadaju nagrade kao što je Najbolji broker u Aziji od Sveta finansija, Najbolji maloprodajni broker od European CEO-a i mnoge druge. Zatim, preko milion trgovaca širom sveta sarađuje sa InstaForex-om. Na kraju, InstaForex je proglašen najnaprednijim učesnikom forex tržišta zbog pokretanja jedinstvenih usluga i proizvoda kao što su PAMM računi, ForexCopy (inovativna usluga koja omogućava kopiranje naloga uspešnih trgovaca), binarne opcije, InstaWallet (sistem prebacivanja sredstava) i mnoge druge. Sem toga, InstaForex održava različite kampanje i takmičenja sa nagradnim fondom od preko 1 miliona američkih dolara. Svake godine, jedan od klijenata InstaForex-a dobitnik je luksuznih automobila kao što su Lotus ili Porše. Povrh svega, sajt InstaForex-a predstavlja ogromno skladište onlajn sadržaja koji se neprestano ažuriraju i koji predstavljaju bazu podataka dostupnu svim korisnicima kompanije i pomažu u trgovanju na Forex-u i donošenju uspešnih i plodonosnih odluka. Na sajtu brokera možete pronaći sve, od tikera i fidova sa vestima, do analitičkih pregleda i TV kanala sa vestima. Veliki tim InstaForex analitičara sastoji se iz priznatih forex stručnjaka, koji imaju mnogo godina iskustva na Forex-u, u obrazovnim projektima, publikacijama i istraživanjima, vodiće Vas kroz svet Forex-a uz desetine dnevnih prognoza i nedeljnih pregleda. InstaForex TV tim svakodnevno objavljuje nekoliko video materijala sa vestima o trenutnom stanju na tržištu.\nKao zaključak, sa sigurnošću možemo reći da ukoliko započnete saradnju sa InstaForex-om, dobijate univerzalnog dobavljača najvećeg spektra usluga i proizvoda koji su dostupni na Forex-u. Tu spadaju pogodni uslovi trgovanja, dobra reputacija i sigurno poslovanje, 24-voročasovna podrška, ažurirani servisi i usluge, uključujući InstaRebate projekat i ogromnu podršku u obliku informacija. InstaForex je uvek u pokretu i stalno razvija najinovativnije tehnologije, koje prvo mogu da isprobaju njihovi klijenti.\nIAIR magazin, januar–mart 2014.


Sutra svečano otvaranje Doma zdravlja u Kuli\nNovosagrađeni objekat specijalističkih službi Doma zdravlja u Kuli će svečano biti otvoren u subotu 17. novembra, a prve pacijente lekari specijalisti će primiti u ponedeljak, 19. novembra, saznajemo od direktora kulskog Doma zdravlja doktora Žarka Ševina.\n„Lokalna samouprava je dala svoj veliki doprinos u rešavanju gorućih problema u oblasti zdravstvene zaštite u našoj opštini. S obzirom da je dug za lekove od 160 miliona koji je bio zatečen 2012. sveden na nekih 57 miliona, obnovljen je u potpunosti vozni park, nabavljeni su defibrilatori za službu Hitne pomoći, a evo kao što vidite posle čitavog niza godina imamo rešeno pitanje nedostatka i neuslovnosti prostora, kako za zdravstvene radnike, tako i za same pacijente. Iz svega napred navedenog, izvodi se zaključak da je u proteklih šest godina učinjeno za zdravstvenu zaštitu više nego u poslednjih 26“-ističe Ševin.\nOno što je važno napomenuti je da će u novim ordinacijama specijalističkih službi Doma zdravlja, stručnim kadrom biti pokrivene sve službe, te da će ovaj objekat biti jedan od najmodernijih u Srbiji.\nZnačajnu podršku opremanju specijalističkih službi Doma zdravlja u Kuli dali su i sami građani učešćem u akciji „Uzmi račun i pobedi“\nTagovi: svečano otvaranje Dom zdravlja Kula


Aktuelno Separatisti oborili ukrajinski helikopter 24 jun, 2014\nRuski predsednik Vladimir Putin na zasedanju predsedničkog saveta za nauku i obrazovanje, u Kremlju, 23. juna 2014. Podelite\nProruski separatisti oborili su ukrajinski vojni helikopter, samo dan pošto su pobunjenici pristali na jednonedeljni prekid vatre sa ukrajinskom vladom.\nPortparol ukrajinske vojske saopštio je da je helikopter oboren blizu istočnog grada Slovjanska i da je poginulo svih devet osoba u njemu. U medjuvremenu, ruski predsednik Vladimir Putin poručio je da proglašenje prekida vatre u istočnoj Ukrajini nije dovoljno da bi se izašlo iz krize.\nRuski predsednik Vladimir Putin tokom današnje posete Austriji izjavio je da, posle prekida vatre izmedju ukrajinske vlade i pobunjenika, moraju da uslede sadržajni pregovori kako bi se garantovala prava ruske manjine.\n"Predsednik Porošenko je predložio prekid vatre i pokazao spremnost za mirovni proces. Po mom mišljenju, što sam mu i rekao, ono što je do sada uradjeno nije dovoljno da se izadje iz krize. Ako samo kažete da zaustavljate borbene operacije na sedam dana, posle čega će oni koji se ne razoružaju biti uništeni – to nije put ka miru. No, to je bar značajan korak u pravom smeru. Nadamo se da će prekid vatre biit produžen i taj period iskorišćen za sadržajne razgovore.”\nPutin je ranije danas zatražio od Saveta Federacije da opozove odluku kojom mu je u martu dato ovlašćenje da uputi rusku vojsku u Ukrajinu, u cilju zaštite ruske manjine. On je medjutim u Beču istakao da ta odluka ne znači da će Rusija prestati da štiti interese svoje manjine. Ukrajinski predsednik Petro Porošenko pozdravio je taj potez, a iz njegovog kabineta je saopšteno da ga vidi kao prvi praktični korak predsednika Putina u smeru podrške mirovnom planu.\nIz Bele kuće je saopšteno da Vašington pozdravlja Putinovo prihvatanje prekida vatre u Ukrajini ,ali očekuje opipljive korake u deeskalaciji krize, poput prekida podrške separatistima. Predsednik Evropske komisije, Žoze Manuel Baroso, izjavio je da je Evropska unija spremna da podrži novi mirovni plan Rusije i Ukrajine.\n“Spremni smo da pomognemo ovaj mirovni plan i pozivamo sve strane da iskoriste tu priliku za deeskalaciju krize i okončanje nasilja u ovoj tragediji”.\nInače, uoči posete ruskog predsednika Beču, Austrija i Rusija potpisale su sporazum o izgradnji austrijskog dela gasovoda Južni tok, uprkos protivljenju Evropske unije tom projektu.


RTCG - Radio Televizija Crne Gore - Nacionalni javni servis :: Rukomet :: Dobra provjera za duele sa Đerom\nADŽIĆ ZADOVOLJAN UPSKOS PORAZU 10. 03. 2018. 22:03 >> 22:05 3\nADŽIĆ ZADOVOLJAN UPSKOS PORAZU\nZa Budućnost je privilegija igrati međusobne duele protiv Vardara, a djevojke su pružile najbolje izdanje u ovogodišnjim okršajima protiv jednog od glavnih favorita za osvajanje trofeja, kazao je trener Dragan Adžić nakon poraza u posljednjem kolu glavne runde Lige šampiona.\nRukometašice Budućnosti porazom od Vardara 30:25 (15:12) zaključile su glavnu rundu Lige šampiona, ali su u prošlom kolu osigurale plasman među osam najboljih, pa drugi poraz od makedonskog tima u glavnoj rundi nije uticao na rezultat.\n"Nama je privilegija što imamo priliku da igramo ovoliko utakmica protiv Vardara. Ti dueli puno znače i nama i njima, a djevojke su pružile najbolje izdanje u ovogodišnjim duelima protiv Vardara. Želja nam je bila da imamo ovakvu provjeru, to smo i dobili i vjerujem da ćemo poslije ovog izdanja s većim samopozdanjem dočekati i Đer u četvrtfinalu", kazao je Adžić, objavljeno je na klupskom sajtu.\nOn je istakao da je pobjednika odlučilo nekoliko tehničkih grešaka i lakih golova koje su njegove izabranice primile u drugom poluvremenu.\n"Promašaji su, međutim, i očekivani kada znate da protivnik na golu ima sjajan tandem kao što su Lejno i Susljijna. Mogli smo kvalitetnije da odigramo u odbrani, a igračicama ne zamjeram na promašajima jer je to sastavni dio igre. Volio bih da se sretnemo na finalnom turniru, ukoliko to ne bude slučaj, onda im želim da osvoje trofej jer to i zaslužuju s obzirom na to koliko pobjednica imaju u svojim redovima", izjavio je Adžić.\n"Dosta dobro smo otvorile duel u oba pravca, igrale dug napad, a bile kompaktne u odbrani. I u nastavku smo dobron krenule, ali nakon toga napravile i nekoliko tehničkih grešaka, što nas je udaljilo od boljeg rezultata. Moramo da budemo zadovoljno poslije ovog meča, jer smo potvrdila da smo podigle formu i ovo je dobra uvertira pred Đer", kazala je Premović.\nPivot Vardara Dragana Cvijić, koja je do ove sezone nosila dres Budućnosti, na konferenciji za novinare nakon meča pozvala je navijače Budućnosti da napune ”Moraču” i podrže mladi tim u četvrtfinalu protiv Đera.\n"Došla sam na konferenciju i tražila da se ja obratim medijima, jer želim da pozovem publiku da podrži Budućnost protiv Đera. Plasman među osam najboljih je ogroman uspjeh za ovaj mladi tim. Presrećna sam kada igramo utakmice protiv Budućnosti jer je to prilika da napredujemo i mi i oni. Zadovoljstvo je igrati protiv Budućnosti jer uvijek izvuku maksimum i znamo da moramo da pružimo sve od sebe da bi došle do pobjede. Vjerujem da će navijači doći da podrže ovaj tim u četvrtfinalu bez obzira na to kakav će biti rezultat protiv favorizovanog protvnika jer su ove djevojke zaslužile punu dvoranu kao što su je sinoć imali košarkaši Budućnosti", kazala je Cvijić.\nPrvi četvrtfinalni duel Budućnosti i Đera igra se 7. aprila u Podgorici, a revanš u Mađarskoj na programu je sedam dana kasnije.


Šesnaest dana nakon parlamentarnih izbora, partije manjinskih naroda u Crnoj Gori u utorak bi trebalo da usaglase konačnu platformu za razgovore o formiranju Vlade sa Đukanovićevom koalicijom Evropska Crna Gora.\nSa kakvim će zahtjevima izaći i očekuju li pregovaračke strane da će dogovor brzo biti postignut.\nPredsjednica Hrvatske Građanske Inicjative Marija Vučinović očekuje da će do kraja dana ta partija, zajedno sa Bošnjačkom strankom i Albanskom partija Forca, usaglasiti platformu za pregovore sa Evropskom koalicijom, koju čine DPS,SDP i Liberalna Partija.\n"Mi u utorak uveče očekujemo potpisivanje platforme i da se ona uputi ka koaliciji Evropska Crna Gora. Vrlo brzo očekujemo dalje razgovore, možda već sutra, prekosutra očekujemo dalje razgovore sa tom koalicijom. Naravno, najprije moramo odslušat njihovo mišljenje", kazala je Vućinović.\nPodsjetimo, partije manjinskih naroda u Crnoj Gori, koje su se nakon izbora 14. oktobra našle u poziciji tasa na vagi, brzo su se dogovorile o postizbornom savezu, kako bi zajednički postavili uslove za sastavljanje nove Vlade. Iako im je je ponuda da formiraju novu vlast, oličenu u manjinskoj Vladi, stigla i od nove partije Pozitivna Crna Gora, odlučili su da im prioritet bude postizanje dogovora sa koalicijom predvođenom Milom Đukanovićem, koja je osvojila relativnu većinu u parlamentu.\nŠta od tih pregovora očekuju predstavnici manjinskih partija?\nDok iz Bošnjačke stranke ne odgovaraju na telefonske pozive, Genci Nimanbegu iz Albanske Force kaže:\n"To će se raditi u radnim grupama narednih dana. Vi znate da su Bošnjaci već odredili svoje članove za pregovaračku grupu tako da u narednih nedjelju do 10 dana se tačno definišu konkretni zahtjevi koji će biti poslati za pravljenje parlamentarne i većine koja će voditi izvršnu vlast u Crnoj Gori".\nIz redova manjinskih partija do sada je više puta isticano kako njihovi zahtjevi od partnera u novoj Vladi neće biti megalomanski i uglavnom će se odnositi na veću zastupljenost manjina u državnim organima, veća ulaganja u sredinama u kojima žive, kao i decentralizacija,sa jasnom aluzijom na to da Petnjica kod Berana u kojoj pretežno žive Bošnjaci i Malesija kod Podgorice sa Albanskim stanovništvom, konačno dobiju status samostalnih opština.\nGenci Nimanbegu pominje i da će u pregovorima insistirati i na vladavini prava, ubrzanju evropskih integracija i društvenoj koheziji.\n"Nama je bitnije da ovi naši zahtjevi budu konkretni, da oni ako je moguće budu utvrđeni nekim datumima. Što se tiče praktičnih funkcija, one nam nijesu toliko bitne koliko sama sadržina pregovaračkog ugovora koji bi usaglasili sa koalicijom Evropska Crna Gora".\nU međuvremenu javnost kao da je pripremljena na lak i brz dogovor manjina sa Đukanovićevom koalicijom .\nDa potpisi na sporazum samo što nijesu stavljeni uvjeren je funkcioner DPS Zoran Vukčević.\n"Kao što je poznato evropska koalicija i DPS imaju poseban senzibilitet kada su u pitanju manjine u Crnoj Gori. Imajući u vidu činjenicu da su i u prethodnom periodu bili koalicioni partneri apsolutno ne postoji niti jedan jedini razlog zbog čega ne bi bila nastavljena saradnja tako da su ti razgovori u finalnoj etapi".\nVukčevićev optimizam dijeli Marija Vučinović iz HGI .Na pitanje da li to znači da li su naknadni razgovori sa Pozitivnom partijom o formiranju manjinske Vlade već završena priča, odgovara:\n"Nadamo se da ćemo naići na pozitivnu reakciju koalicije Evropska Crna Gora. Dakle, ako smo krenuli tim putem želimo ta vrata otvoriti ili zatvoriti. Kasnije, kada vidimo rezultat tih pregovora onda možemo vidjeti što ćemo dalje i vidjećemo što ćemo dalje".\nGenci Nimanbegu iz Albanske Force, koja za razliku od Bošnjačke stranke i Hrvatske Građanske Inicijative, nije učestvovala u vlasti na državnom nivou, već je bila njen žestok kritičar, pak ne želi da prejudicira koliko će trajati pregovori sa vladajućom koalicijom i kakav će biti njihov ishod.\n"Ono što je drugačije u odnosu na ranije rezultate izbora jeste to što ove stranke sada imaju tu prevagu za formiranje izvršne vlasti i shodno tome ja mislim da se trebaju promijeniti i odnosi u Crnoj Gori . Mi želimo partnerstvo , partnerstvo koje e biti potvrđeno i ugovorima i sporazumima. Ako budemo našli zajednički jezik siguran sam da ćemo sarađivati kvalitetno", zaključje Nirnanbegu.\nKakve bi posljedice imao Đukanovićev povratak\nNudimo otvaranje nove stranice istorije u politici Crne Gore


Simulacija SAT - 18. novembar 2017. - SAT - IAC Board\nBy administrator, November 14, 2017 in SAT\nSimulaciju SAT ispita pred decembarsko polaganje održavamo u Centru u subotu, 18. novembra od 15:00. Ako želite da u realnim uslovima prođete kroz sekcije i pauze na ispitu, prijavite se za ovu simulaciju i nakon nekoliko dana imaćete i broj postignutih bodova po delovima testa, uključujući i esej, kao i ukupan broj poena. Nakon ocenjivanja imaćete dovoljno vremena da dodatno radite po sekcijama gde je potrebno i da ispravite greške.\nZa simulaciju se možete prijaviti na stranici https://goo.gl/forms/DCZuMya8cHFhCezO2 . Simulacija košta 2,500 dinara za regularne korisnike, 2,000 dinara za polaznike priprema SAT u Centru koji su već iskoristili svoju besplatnu simulaciju, a za polaznike trenutnih priprema u Centru ovaj test je uključen u cenu.\nZa sve detalje o simulaciji pošaljite nam e-mail na office@iacbg.org ili nas nazovite tokom radnog vremena na 011/334 9639 ili 065/334 9639.\nGo To Topic Listing SAT


Mihajlović: Ponude za Moravski koridor počinju sutra\nAvgust 26, 2019 11:04\nTender za izgradnju Moravskog koridora počinje sutra, a samo prikupljanje neophodne dokumentacije trajalo je oko dve i po godine, izjavila je ministarka saobraćaja Zorana Mihajlović.\n"Nismo sedeli skrštenih ruku. Moravski koridor se sprema ukupno dve i po godine. Dokumentacija se sprema dve i po godine. Sremska Rača - Kuzmin, Požega - Kotroman, Preljina - Požega, dakle dokumentacije su se spremale dve, dve i po godine. Mi nismo seli i odjednom odlučili da radimo šest koridora. Da bi uopšte mogli da pričamo o potpisivanju ugovora, pojavljivanju građevinara na nekom putu mora mnogo toga prethodno da se uradi, od dokumentacije, geološkog istraživanja, eksproprijacije", izjavila je ministarka gostujući na TV Prva.\nPonude se primaju od sutra u 8 sati na osnovu javnog poziva, a ministarka ističe da neće biti prednosti ni za jednog izvođača, "jer je Vlada Srbije napravila mehanizam kako niko ne bi imao protekciju".\nUpitana da li srpske kompanije mogu da ispune uslove za nošenje posla izvođenja radova (sada rade kao podizvođači), ministarka ističe da je to moguće ukoliko se stvaraju konzorcijumi.\n"Ono što je problem sa našim kompanijama, a to je nešto na čemu radimo i sa Privrednom komorom, Ministarstvom finansija i pre svega sa našim građevinarima je da vidimo kako da se udruže... Drugi deo posla jeste zajednički, po meni, naš i njihov i to je da vidimo da li možemo da im pomognemo da kupe dodatnu opremu", izjavila je Mihajlović.\nIstiče da Vlada sprema novosti za nove kompanije, što se pre svega ogleda u tome da srpsko rukovodstvo pokušava da domaćim kompanijama obezbedi ulogu partnera, mesto glavnog podizvođača. "Mi želimo da naše kompanije budu partneri i to je novost na kojoj sada radimo sa svima onima koji su zainteresovani da grade puteve. Mislim da ćemo tu napraviti dobru stvar", rekla je Mihajlović.\nPrema njenim rečima, Vlada je dosta naučila od radova na Koridoru 10 i autoputu Miloš Veliki, a ta iskustva bi u narednih godinu dana mogla da budu pretočena u jedan ozbiljan izveštaj. "Da ne može da se zaključuje ugovor, a da nemate projektnotehničku dokumentaciju, da ne može da se kreće u radove, a da nemate završenu eksproprijaciju, da ne možete da započinjete radove, a da nemate čak u nekim delovima ni građevinsku dozvolu. Sve je to ono što je Vladu Srbije sačekalo 2014. godine", dodala je ona.\nDemantovala je navode da je cena Moravskog koridora porasla za 300 miliona evra, dodajući da ne postoji nikakav preduguvor, niti ugovor, o izgradnji koridora.\nOna dodaje da će ukupna cena ovog projekta biti 800 miliona evra.\nUpitana o izgradnji Šumadijskog koridora, ministarka najavljuje početak radova za 2021. godinu, dok će se iduće godine raditi na prikupljanju dokumentacije i obavljanju svih neophodnih priprema.\nOdgovarajući na primedbe građana o velikim gužvama na izlazu sa autoputa Miloš Veliki pred Beogradom, ministarka je prihvatila stanovište građana, ali je dodala da će 19. decembra biti otvorena deonica Surčin - Obrenovac koja bi trebalo da reši probleme. "Ono što je najvažnije za građane je da imamo autoput i već smo rasteretili Ibarsku magistralu za 40 posto, bar to pokazuju svi naši brojevi", kaže Mihajlović.\nZorana MihajlovićMoravski koridor\nVučić: Hvala korejskoj kompaniji; Smederevska Palanka i cela Srbija imaju budućnost 14\nPočinje izgradnja fabrike "Kjungšin kejbl" u Smederevskoj Palanci 16\nMali o merama za pomoć privrednicima u turizmu, hotelijerstvu 17\nVučić obišao radove na izgradnji petlje Batajnica 21\nMali: Za pomoć od 100 evra prijavilo se 4.050.000 građana 11


BRUKA U DOMU ZDRAVLJA MLADENOVAC: Evo šta rade sestre dok pacijenti čekaju ispred PRAZNOG ŠALTERA\nOva situacija izazvala je šok. Dok su šalteri zvrjali prazni, a bolesni čekali da se pojave medicinske sestre, one su usred radnog vremena pazarile srebrni nakit.\nSRPSKA MATEMATIČARKA JE OPET APSOLUTNI POBEDNIK: Jelena je sa još pet naših đaka TRIJUMFOVALA na međunarodnom takmičenju\nŠestoro učenika Matematičke gimnazije u Beogradu, može se pohvaliti da su osvojili jednu zlatnu i pet bronzanih medalja na međunarodnom takmičenju "Romanian Master of Mathematics", koje je bilo održano u periodu od 26. februara do 2. marta u Bukureštu.\nU Srbiji od zabranjenih supstanci stradaju i zaštićene vrste: UGINULA POSLEDNJA ŽENKA ORLA BELOREPANA\nLovci iz severu Banata,sa teritorije Novog Kneževca, prošle nedelje su na terenu zatekli leš šakala, a u njegovoj neposrednoj blizini i uginulu ženku odraslog orla belorepana. Nakon što je obavljena toksikološka analiza u Institutu za veterinarstvo Novi Sad dokazano je da je šakal otrovan karbofuranom, zabranjenom materijom koja se ne može nabaviti legalno, već samo na crnom tržištu.\nPet meseci nakon ISTORIJSKE PRESUDE - Vrata škole idalje ostaju zaključana za Slavka\nMalo ko nije čuo za Slavka Mrševića iz Rudog, tinejdžera sa blagim oblikom autizma, kome je tri godine uskraćeno pravo na školovanje, a on je mesecima nakon udaljavanja s nastave dolazio pred školu, kako bi svoje vršnjake video barem za vreme odmora.\nMIGRANTI OSKRNAVILI CRKVU SVETOG ĐORĐA: Napravili haos, iza sebe ostavili porušene ikone i ikonostas u delovima (VIDEO)\nOtkad je turski predsednik Erdogan dopustio da desetine hiljada migranata krenu ka granicama Evrope, nastao je haos, naročito u Grčkoj.\nTESLINI PANELI na solarni pogon pretvaraju slanu vodu u VODU ZA PIĆE za 35.000 Kenijaca\nOvo će biti prva svetska postrojenje za desalinizaciju na solarni pogon! Ovo je fantastična vest ako imamo na umu da će polovina svetske populacije do 2025. biti bez adekvatne pitke vode za piće\nTakozvana NARODNA PATROLA ponovo DIVLJA BEOGRADOM: Zaustavljaju migrante, predstavljaju se kao policajci, a onda najavljuju EKSTREMNE MERE\nPreteća i po mišljenju mnogih opasna grupa momaka, koja sebe naziva "narodnom patrolom", opet zavodi red u glavnom gradu.


DS: Sveprisutno nasilje je simbol SNS vlasti - Bor 030\n13. aprila 2021. | 00:26\nNaslovna Vesti Politika DS: Sveprisutno nasilje je simbol SNS vlasti\nDS: Sveprisutno nasilje je simbol SNS vlasti\nNa današnjoj konferenciji za novinare Demokratske stranke (DS) Bor, ocenjeno je da je bezbedonosna situacija u gradu i državi izuzetno loša i da se nadležni organi više bave marketingom nego sigurnošću građana. Potpredsednica Opštinskog odbora DS Bor, potsetila je da su pritisci vršeni na odbornike ove stranke nakon kojih je njih četvoro prešlo u redove drugih političkih opcija, ali i da se aktivno vrši hajka na članove Demokratske stranke kako bi se oni u javnosti predstavili kao kriminalci. U DS-u za ovakvo stanje optužuju vladajuću SNS.\nSvetlana Anđelković, potpredsednica OO DS Bor\nSaopštenje izdato na konferemnciji za medije prenosimo u celosti:\nDemokratska stranka je nastala kao suprotstavljanje jednopartijskom sistemu i jednoumlju. Nismo se plašili ni devedesetih godina, kada su naše aktiviste hapsili i proglašavali državnim neprijateljima, domaćim izdajnicima i stranim plaćenicima. Nećemo ćutati ni danas kada naše aktiviste kidnapuju i prebijaju u prostorijama SNS, kada nas nazivaju lopovima i kriminalcima.\nBezbednosna situacija u Srbiji gora je nego pre godinu dana. Zakonom o amnestiji na slobodu je pušteno više od 3.000 osuđenih kriminalaca, nasilnika i huligana.\nGrađani Bora su svakodnevna meta organizovanih kriminalnih grupa koje pred očima nadležnih pustoše naše krovove, ulice, podstanice za grejanje i ugrožavaju bezbednost i zdravlje građana, bezbednost saobraćaja i funkcionisanje osnovnih komunalnih servisa.\nOdbornici DS mesecima unazad izloženi su pretnjama i pritiscima kako bi se odrekli stranke sa kojom su stekli svoje mandate. Odbornici Skupštine opštine Bor su bili svedoci ovako skandaloznog političkog nasilja zbog koga je deo odbornika bio prinuđen da napusti stranku ili vrati svoj odbornički mandat.\nDemokratska stranka je predhodnih meseci apelovala na nadležne institucije, pokušavajući da kroz institucionalnu borbu ukaže na kršenje ljudskih prava članova Demokratske stranke koji se na ovaj način proganjaju. Ne može borba protiv korupcije biti Vučićeva lična borba na način kako on to zamišlja. To treba da rade institucije a ne pojedinci, a za svakoga treba da važe ista pravila i ista pretpostavka nevinosti ukoliko sud ne dokaže da je kriv.\nDa bi se zastrašili svi oni koji govore o propasti u koju Vlada SNS vodi zemlju, da bi se svi oni koji govore o nesposobnosti SNS uverili da ako to budu činili mogu računati na to da će zbog toga ispaštati, već 15 meseci se vodi kampanja koja ima jedan jedini cilj – prikazati DS i sve ljude u njoj kao lopove i kriminalce.\nScenario je uvek isti. Hapšenja se najpre najavljuju mesecima u tabloidima. Ljudi se proglašavaju kriminalcima i lopovima, sudi im se bez suda, neproverene anonimne dojave iz policije ili tužilaštva se prikazuju kao apsolutne istine, na naslovnim stranama tabloida im se određuju kazne, donose presude, najavljuju saslušanja, privođenja i hapšenja, a kad nekog od njih puste na slobodu to niko ne objavi.\nNismo se povlačili ni pred političkim učiteljima onih koji danas pokušavaju da unište Demokratsku stranku, nećemo to činiti ni pred njihovim učenicima.